Eneko Elosegi triatletarentzat Beasain Kirol Sari Nagusia - Beasaingo Udala\nEneko Elosegi triatletarentzat Beasain Kirol Sari Nagusia\nArgitaratua: 02 Urtarrila 2019\n2017an izandako istripuak eragindako kalteetatik osatu eta berriz ere nazioarte mailan onenen artean lehiatzea lortu du Eneko Elosegi triatleta beasaindarrak. Meritu horiengatik eta 2018an lortu dituen emaitzengatik Beasain Kirol Sarien epaimahaiak Sari Nagusia berari ematea erabaki zuen.\nEneko Elosegi, Beasaingo “burdinezko” gizona\nBizikletan entrenatzen ari zela 2017an istripu larria izan zuen. Baina ez zuen inolaz ere etsi eta 2018an berriro ere Iron-man proba ofizialetan lehiatzen izan zen, gainera aparteko emaitzak lortuz, proga guztietan top10 izanez.\n-Malaysian 6. postua / Taiwanen 8. postua / Ingalaterran 9. Postua / Filipinetako Iron-manean 4. postua.\n-Espainiako 3 Iron-man onenen artean izendatu dute aurten.\n-Munduko Iron-man Ranking-ean Top100 dago.\nIgartza jauregian burututako IIIgarren Beasain Kirol Sarien galan jakitea falta zen sari bakarra zen Sari Nagusia. Irabazlearen izena Aritz Elustondo futbolariak irakurri zuen jauregia bete zuten ikusle guztien aurrean. Txalo zaparrada luze eta bero batekin jaso zuten guztiek Elosegiren izendapena.\nBeasain Kirol Sarien helburu nagusia jendaurrean Beasaingo edo Beasainen Kirol alorreko jarduera bultzatzen edota emaitzetan nabarmendu diren kirolariei eta erakundeei esker ona ematea da. Udalak duela hiru urte abian jarritako egitasmo honekin, kirolaren balioak ere zabaldu nahi dira, baita beste kirolariengan eta herritarrengan eragin nahi da denak kirol jardueretan parte hartzera motibatzeko.\nUrteko Kirol Sarietarako 2018an herritarrek proposatu zituzten sari bakoitzerako izangaiak, horrela aukera hori herritarrei zabaldu nahi izan zaie.\n2018an, sariak bi ataletan banatu dira; urteko kirol sariak eta aipamen bereziak batetik eta Udalak ematen dituen ohorezko udal sariak.\nAipamen berezietan hauek izan dira 2018an gehien nabarmendu diren Beasaingo kirolarien lorpenak omentzea izan da helburua eta egindako merituei esker oroigarria jaso zutenak hauek izan ziren:\nAmaiur Mariezkurrena (igeriketa)\nBKL infantil haundi mailako mutilen taldea (saskibaloian, Gipuzkoako eta Euskadiko Txapeldun)\nBeñat Turrientes (Errealeko gaztetxo mailako futbolaria Espainikao selekzioak deituta)\nIhintza Lekuona (errugbi jokalaria, Euskadiko selekzioarekin jokatzen egona)\nAnder Alberdi (errugbi jokalaria Espainiako Selekzioarekin adin azpiko maila desberdinetan jokatutakoa)\nErrugbi jokalariak 16 urtez azpikoak 17/18 denboraldian euskadiko txapeldun\nMaitane eta Ekain Aizpurua (rallyetako pilotu eta kopilotua, RAC lurreko rally kopan parte hartu dute)\nAitor Garmendia (Txindokira 24 orduko epean igoera-jaitsiera gehien egin izanaren errekorra ezarri du; 13 guztira, 23 ordu eta 12 minututan)\nTrigoi taldea taldekako Euskal Herriko Mendi Duatloi Zirkuitoa irabazi du. Zirkuitu honetako 2 proga Beasainen burutu dira (Igartzan eta Arriaranen).\nOctavian Mihail Romanescu (Atletismoa). Real Sociedad taldeko atleta, pista estalian Gipuzkoako eta Euskadiko Txapeldun 60 metrotan. Zerupean Gipuzkoako eta Euskadiko Txapeldun Nagusia 100 metrotan. 100 metrotan 10¨50 marka egina du (Gipuzkoan inoiz izan den 4. Markarik onena).\nBeñat Garmendia (pilotaria) afizionatu mailan ibilbide bikaina egina du. Muebles Polque, Goñiren oroimenezkoa eta Etorkizuneko Pilotarien III. ETB-LEPM txapelketa ospetsuak irabazi ditu Zubizarreta bikote izanik. Aspe enpresarekin bi urteko kontratua sinatu du eta urtarrilaren 5ean profesionaletan debuta egingo du.\nIñaki Mujika Garaialde “Arritta” zenari oroimen tartea egin zitzaion galan. Maiatzaren 22an 69 urte zituela, utzi gintuen. Gaztetan herri kiroletan aritua, eta azkeneko hamarkadetan, Loinatz Jaietako herri kirol saioen antolatzailea. Herrian oso ezaguna eta maitatua.\nUrteko Kirol Sariak\nLau sari banatu ziren\nEmakumezko Kirolariari edo Kirol Taldeari Saria: Ane Etxezarreta (Realeko jokalaria)\nGizonezko Kirolariari eta Kirol Taldeari Saria: Eneko Elosegi (triatleta)\nKirol Jardunaldiari Saria: Beasaingo Motor Asteburua eta Erauskingo igoera\nErakunde Babesleari Saria: HINE\nEpaimahaiak saridun guzti hauek izendatu ondoren, hauen artetik erabaki zuen zein izango zen 2018ko SARI NAGUSIA eta Eneko Elosegiri ematea erabaki zuen aho batez.\nOhorezko Udal sariak\nUdalak bere erabakiz aurten 2 sari ematea ebatzi zuen:\n.Kirol Ibilbideari Ohorezko Udal Saria: Loinatz klasika txirrindulari proba bere 91garren edizioan.\n.Kirolaren Ohorezko BEASAIN Saria: Aritz Elustondo realeko jokalariari.\n2018ko sarietarako epaimahaia osatzeko Kirolaren Udal Fundazioko lehendakariak batzorde aholku-emaile bat izendatu zuen izangaien merezimenduak baloratzeko. Elena Ruiz, Fundazioko Lehendakariarekin batera epaimahaikide izan ziren Kirolaren Udal Fundazioko zuzendaria Jon Alcayaga, Beasaingo kirolaren berri eta kirolari beasaindarren berri jarraitzen duen erreferentziazko pertsona, Josean Saiz, aurreko urteetako saridun bat, Goierri Gorri Elkartetik Koldo Zaldua, erreferentziazko Kirol elkarte baten ordezkaria, Txindoki Atletismo Taldetik Rakel Barcenilla eta Beasaingo Udaleko komunikazio arduraduna Mikel Apaolaza.\nSari ematearen galako irudiak hemen


Diputazioak inoizko diru gehien izango du, zorpetu egingo delako - Bizkaiko Hitza\nDiputazioak inoizko diru gehien izango du, zorpetu egingo delako\nBizkaiko Foru Aldundiak 2021erako aurrekontu proiektua Batzar Nagusietara bidali du. Bederatzi sailek 1.358,8 milioi izango dituzte, “Bizkaiak behar dituen trantsizioak” egiteko.\n2020, abenduak 11 Albisteak, Bizkaia, Politika 125\nForu Aldundiak joan den barikuan aurkeztu zuen Bizkaiko 2021eko aurrekontu proiektua prentsaurrean, Bilbon. Asteon eroan du Batzar Nagusietara, eta hurrengoan igaroko dira handik diputatuak, bakoitzak bere saileko xehetasunak emateko batzarkideen aurrean. Ondo bidean, otsailean onartuko dituzte. “Seguruenik, hil bukaeran”, esan du Jose Maria Iruarrizaga Ogasun eta Finantza foru diputatuak. “Egin kasu niri: hasieran izango da”, zuzendu du Unai Rementeria ahaldun nagusiak. Bizkaiko Ogasunak taxututako aurrekontua 7.970,8 milioi eurokoa da; aurten baino %6 gutxiagokoa, zerga bilketaren beherakadagatik. “Hori gertatzen da kontzertu ekonomikoarekin: gauzak oker doazenean, ez datorrela inor laguntzera”, esan du Iruarrizagak. Beherakada maileguekin orekatuko dute; 300 milioi zorpetuko da aldundia.\nAurrekontuko ia 8.000 milioi horiei beste erakundeei dagokiena kendu behar zaie; baita zorraren interesak eta langileen soldatak ordaintzera bideratutakoa ere. Bizkaitik aurten baino gutxiago jasoko dute Espainiako Gobernuak (ia herena) eta Eusko Jaurlaritzak (%8,4). Udalek antzeko, eta %5,2 gehiago Batzar Nagusiek. Hala, diputazioa osatzen duten bederatzi sailei 1.358,8 milioi geratuko zaizkie. Hau da, aurten baino %5,9 gehiago. Inoizko gehien. “Orain Bizkaiari indar egitea dagokio aldundiari, eta horretarako zorpetuko gara, gure egoera finantzarioak ahalbidetzen du eta. Egoera egonkortzean, zorra ordaintzea izango da lehentasuna, berriro okertzen denean zorpetzeko moduan egoteko”, ohartarazi du Rementeriak. Kontzertu ekonomikoaren batzorde mistoaren iraileko bilkuran adostu zuten euskal erakundeek eta Espainiako Gobernuak diputazioek euren gastu muga izatea, zorpetzeko gaitasuna berreskuratuz.\nAzkeneko urtean Bizkaiak ezarritako lau erronkak gogoratu ditu: soziosanitarioa, mugikortasun jasangarriarena, digitalizazioa eta energia eredua. Sailetako aurrekontuarekin “Bizkaiak behar dituen” lau trantsizio horiek indartzeko egingo dute lan. Guztira, erronka horrek aurten baino 87 milioi gehiago jasoko ditu.\nGIZARTE EKINTZA. Sei Etxetic zentro\nAldundiaren lehentasuna “arreta espezializatua” dela esan du Rementeriak: “iraupen luzeko zaintza hobetzea, eta etxean ahalik eta luzaroen eskaintzea”. Helburu horrekin, Etxetic egitasmoa iragarri zuen urte hasieran: teknologia berrien laguntzarekin etxeko zaintza indartzen duen proiektu bat da. Hau da, etxean dagoenaren unean uneko egoera aztertu eta monitorizatuko dute zentro berezi batzuetatik. Bilboko Indautxu auzoan dago proba zentroa. Datorren urtean halako sei egongo dira, eta hori lortzeko 4,8 milioi erabiliko dira. Datozen hiru urteetan zentro horiek 22 izatea dute helburu. Batez beste, bakoitzetik euren etxeetan dauden 750 adinekori eta mendekori eman nahi zaie arreta. Etxeko zaintzaileentzako formakuntzarako plan bat sortuko dute.Ildo beretik, Bizkaian adinekoen egoitza txikien aldeko apustua egingo du aurrerantzean. Eta, hori errazteko, ospitaleen eta adinekoen egoitzen erdibide zentro espezializatu batzuk sortu gura ditu Eusko Jaurlaritzarekin. Pandemia hasi zenetik Birjinetxe egoitza tankera horretako zerbitzua eskaintzen ari da. Guztira, aurten baino hamar milioi gehiago bideratuko dira gizarte ekintza arloaren birmoldaketa prozesura.\nMUGIKORTASUNA. Bidegorriak eta berdeak\n“Trena, bizikleta eta zapatila dira gure mugikortasun ereduaren oinarriak”, adierazi du Rementeriak. Bilboko metroak 49 milioi euro jasoko ditu. “Garaiz iritsiz gero”, 5. linea [Galdakaorakoa] egiten hasi aurretiko lanetarako beste hiru milioi erabiliko lirateke. Pandemiak metroan eta Bizkaibusen eragindako diru sarreren beherakadari ere diputazioak egingo dio aurre.Lehen bizipista edo herri arteko gaitasun handiko bidegorria eraikitzen hasiko da diputazioa: Zornotzatik Durangora arteko ibilbidea izango du. Bide berde bi ere eraikiko dituzte. Bata Bermeotik Bakiora joango da, Gaztelugatxe paretik. Besteak Txorierri eta Bilbo lotuko ditu. Lezamako trenbide zaharretik. Guztira, aurten baino 55 milioi gehiago bideratuko ditu foru aldundiak mugikortasun iraunkorra bultzatzera.\nDIGITALIZAZIOA. Banda zabala\n“Herri edo auzorik apartekoena ere Bizkaia da, eta hara arte eramango dugu banda zabala”, iragarri du Rementeriak. Horretarako bost milioi euroren inbertsioa egingo dute datorren urtean. Urdulizko dorrea ere martxan hasiko da. Bost solairu hartuko ditu Bizkaia Eskola 42 ekimenak; profil digitalak sortzeko prestakuntza digitala eskainiko dute han. Aurki aurkeztuko dute tokiko merkataritza txiki eta enpresa txiki eta ertainak digitalizatzeko programa berria ere. Guztira, digitalizazio trantsiziorako aurrekontuak 11 milioi gehiago izango ditu datorren urtean.\nENERGIA. Hidrogenoa eta ibilgailuak\nEnergia berriztagarri eta ez- kutsagarrien aldeko apustua egin nahi du Bizkaiak. Hidrogenoaren inguruko ikerketaren erreferente bihurtu nahi du Bizkaiak Europan, eta horretan arituko dira Abantoko teknologia parkean, Energy Intelligence Centerren. Zornotzako Automotive Intelligence Centerren, auto elektrikoa lantzen jarraituko da. Biek 10,3 milioiren inbertsioa jasoko dute.\nGUTXIAGO DUTEN SAILAK. Ekarpenak apalduko dira\nBederatzi sailetatik hiruk aurrekontu apalagoa izango dute. Iraunkortasuna eta Ingurune Naturala Zaintzeko Sailak diru ekarpen txikiagoa egingo dio Bilbo Bizkaia Ur Partzuergoari, horrek aski baitu aurrekontu propioarekin. Ekonomia Sustatzeko Sailak ere gutxiago eman beharko dio BEC erakustazokari, zorra birfinantzatzea lortu duelako. Ogasun eta Finantza Sailak, azkenik, iaz egin zituen Batuz programa eta errenta sistema berria martxan jartzeko inbertsio nagusienak.\nUDALAK. 60 milioi, zorpetzeko\n2012tik udalak ezin dira zorpetu; Espainiako legediak debekatu egiten die. Hala, diputazioak bere maileguetatik 60 milioi ipiniko ditu 112 udalen eskura, baina baldintza batzuk bete beharko dituzte.


Itsas-lapurren pattarra bertzerik saltzen ez zuten zoko ilun baten berri eman zioten, eta bertara jo zuen bazterrak endredatzeko asmotan. Apalez apal ibili zen jeneroa aztertzen, eta Caney, Paticruzau, Bucanero eta antzeko izenak topatu zituen aspaldi garbitu gabeko botiletan itsatsirik. Ez zeukan zaharraren gustuen berri, baina zortzi urteko Matusalén bat topatu zuen bertze guzien artean galdurik, eta zer zor zuen galdetu zion dendariari. Estraperloko jeneroa balitz bezala, egunkari zahar batean bildurik eman zion gizonak botila.\nOparia besapean, Obispo karrikara heldu zen eta, txirrina jo bezain fite, pospolo-kaxa bota zion Arseniok oinetara. Atea ireki eta eskailerak igan zituelarik, azken solairuan zain zegoen aspaldiko lagun zaharra. Afaria prestatzen ari zen, eta gibeletik joan zitzaion zertan laguntzen ahal zion galdetzera. Eltzekote bat zeukan sutan, eta ordu erdia eskatu zion sukalde-lanak akitzeko.\nMigel terrazara abiatu zen barrideen bizimoduari buruzko zerbait ikasteko, baina iragan bisitan ikusi gabeko liburutegi koxkorra atzeman zuen, eta Iruñeko liburu-dendarekin oroitu zen. Abenturazko nobelak ziren gehienak. Ernesto Che Guevarari buruzko liburu bat ere paratu zitzaion bidean, eta hartu egin zuen. Argazkiekin konformatu behar izan zuen, azpiko testua sobera letra txipiarekin idatzirik baitzetorren eta lenteak, bereak izanagatik, ez zitzaizkion behar adina egoki. Aitzakia polita izaten ahal zen konpondu behar zizkionak aipatzeko eta, afaria prest zegoela erratera etorri zitzaiolarik, papera ia ukitu arte jaitsi zituen begiak. Debaldetan egin zituen ordea plantak, bere miopiari baino arreta handiagoa eskaini zion Arseniok erretratuari eta, jakina, ez zuen komandantearen gaineko bertze pasadizo bat kontatu gabe utzi nahi izan, zeren...\nBoliviako mendi malkorretan hartu zuten preso. Etsaiaren lakioan jausi orduko ba omen zekien hilko zutela. Helikoptero bat heldu zen hiriburutik berehala. Oinutsik, lokatzetan, arropak zarpail, leher eginik, bere azken hatsa ospatzera propio etorritako jeneral zitalaren iraina entzun behar izan zuen; baina, zutik, harro, duintasunik galdu gabe, belarrondoko bat eman zion merezi bezala.\nArriskuak saihetsi eta egun bizi izan balitz, aitona kaskailua izanen zen, ziur aski, erregimen zaharra kasatu zuten borrokalari gehienen antzera, eta ongi egindakoarekin batera oker barkaezinak ere metatuko zitzaizkion bidean. Ez zioten, ordea, denborarik eman, gazterik egin zuen alde, eta hil ondoren atera zioten erretratuari begiratzen zion Arseniok arretaz, zeren...\n— Es una verdadera lástima que la revolusión sea patrimonio de la juventud prinsipalmente.\nMigelek ez zuen konprenitzen arrazoia.\n— Los jóvenes quieren ver el resultado de sus esfuersos de inmediato, pero hasen falta muchos pequeños cambios para sostener uno grande.\nOinetakorik gabe, soina biluzik, harriaren gainean zegoen etzanik. Ileak eta bizarra harro, begiak osoro bildu gabe, Palestinako maisua irudi zuen gurutzetik jaitsi berritan eta, horra!, ez zeraman deusik buruan; beraz, aldi onari atzaparka lotu behar gatzaizkiola oroituz, eskaria bota zion hitzetik hortzera lagunari: Guevararen txapela.\nEzetzaren beldurrez zegoen, baina Arseniok ez zion inolako eragozpenik sortu. Eta, gainera, bandera eta burdina puska eramateko ere ba omen zeukan baimena nahi izanez gero.\nEskerrak eman zizkion mila bider.\nKezkaturik gelditu zen bere gain hartzen zuen erantzukizunarekin, eta ez zion txapela bertzerik onetsi, Kubako banderak munduko edozein bazterretan eskuratzen ahal ziren eta pistolarekin, berriz, arazo larriak izaten ahal zituen muga zeharkatzeko.\n— Acá debe de estar también —erran zion liburuari so— la fotografía que figura en el pasaporte que falsificó para poder infiltrarse en el país andino. Al pareser, fue la única que se hiso con espehuelos. Que por sierto... —Migelen lenteekin oroitu zen— ...pero mehor primero senamos, ¿no le parese?\nArseniok sukaldera eta bere mahaikideak terrazara jo zuten. Ontzi pare bat eta Txekoslovakiako ardo zuri freskoa ekarri zituen lehenik, eta baxoerdia ekarri zion Migeli janariari ekin bitartean probatzeko. Isiltasunaren altzoan edan zuen trago bat goiti begira. Zilarrezko zulo txipiz beterik zegoen gauaren guardasola. Otarrain eder bat ekarri zuen bigarren bueltan eta, buruz buru, lagun zaharrak balira bezala egin zuten topa.\nKraskailua eskuan, batera egin zioten eraso munstro fantastikoari, gupidarik gabe. Adar-besoak hustu, erdiko haragi trinkoa zatitu eta buruaren tarte goxoenak zurrupatu arte ez zuten amore eman. Azkenean, itsaspeko kanposantua irudi zuen portzelanazko azpilak eta, botilako hondarra banaturik, fikziozko zientzia aipatu ordez, abenturazko nobelak atera zituen Arseniok solasera.\nAspaldiko ingenio hartan lanean zebilelarik ere, nobelaren bat edo bertze eskuratzen omen zuen noizean behin, zeren...\nBertzenaz, dagoeneko ez zen irakurtzeko gauza izanen, baina bi hatzak galdu ondoren Habanara aldatu behar izan zuelarik, borzpasei orduko saioak egiten zituen liburu baten gainean, eta bertan zaletu zen literaturarekin.\nIstripuari esker eman zioten lana zigarro puruak produzitzen zituen enpresan. Eskola handi bat irudi zuen lantegiak, eta langileek —gehienak emakumezkoak — tabakoaren hosto idorra bihurritzen ematen zuten eguna mahai luzeetan. Aizto zorrotz batekin moztu, trinko-trinko bildu eta, behar bezalako tankera emanik, Montecristo irakurtzen zen paperezko eraztuna paratzen zioten ale bakoitzari muturrean. Arseniok, eskuko aberia medio, ez zuen era horretako lanik egiten, eta bertze erantzukizun bat eman zioten.\n— Maestro lector de novelas.\nIrakasle baten moduan, bere baitan murgildutako lankideen mututasunaren pareko, eleberriak irakurtzen zituen mahai gaineko mikrofonoaren aitzinean. Ordu erdiko saioak izaten ziren, gelaz gela, oholtza baten gainetik beheiti begira, eta lau edo bortz aldiz ekin behar izaten zion kapitulu berari egunero.\nOraino oroitzen zen lehen liburuaren izenaz eta, kanabera-zati txipiz egindako gortina iraganez El siglo de las luces, Alejo Carpentierrena, aipatu zuen. Gero, sukaldean, Graham Greeneren Nuestro hombre en La Habana, Gabriel Garcia Marquezen Cien años de soledad, Illinoiseko bizar zuriaren Las nieves del Kilimanjaro. Eta terrazara itzuli eta postrea mahaiaren gainean utzi zuelarik, Gabriela, clavo y canela Jorge Amadorena.\nIrakurritako nobela bakoitza, izarrak ikusteko teleskopioari eransten zaizkion lenteak bezala, begietan itsatsirik geratzen omen zitzaion. Izartegian paratu zituen Migelek ere begiak eta, espazio sideralean zilipurdika zebilela, eraberritutako lenteak eman zizkion Arseniok eskura.\n— ¡Puro carey!\nIspilua behar zuen eta, edandakoa desedateko aitzakiarekin, komunera jo zuen. Yves Saint Laurent jostunaren karantza eman zion bere buruari, edo Henry Kissinger Estatu Batuetako idazkari ohiarena bertzenaz. Denbora behar izaten omen da itxura berriarekin laketu arte; beraz, bueltakoan, prezioaren galdea egin zion mila bider eskertu eta sekula jantzitako egokienak zirela erranez.\n— Un buen libro —izaten ahal zen ordaina—. Un libro de Baroja, por ehemplo.\nOpari jasotako Matusalén botilaren bila joan zen zaharra, eta zorioneko Guevararen txapela ere ekarri zuen bueltan.\nAzpikoz goiti utzi zuen mahaiaren gainean, zeren...\nXüberüa irakurri ezinik, ¿Qué cosa significa eso? galdetu zion Migeli.\nEuskal Herriak zazpi probintzia zituela azaldu zion, eta hortik goiti aitzakia pare bat, hala nola ez zuela hainbateko ohorea merezi, eta neurriz kanpoko erantzukizuna zela berarendako. Azken batean, atzerritar ezezagun hutsa bertzerik ez zen haren aitzinean, eta ez zuen konprenitzen nola paratzen ahal zuen horrelako konfiantza berarengan.\n— En cuanto lo vi algo me diho que era usted una persona sensata. Sentido común. ¿Sabe usted, Migel, qué es eso?\nEdozein artaburuk jakiten ahal zuen gauza iruditu zitzaion, baina belarrietatik atxikitako legatza bezain isilik gelditu zen argibidea entzun arte.\n— La capasidad de distribuir la importansia entre las cosas —azaldu zion hitz bakar batean huts egin gabe—, porque no olvide, compañero, que esiste mucha gente intelihente, incluso briyante, que muestra tremenda dificultad para gobernar, como es presiso, un asunto tan sensiyo y sin embargo tan trasendental como el sentido común.\nArrautza frijituaren formula kimikoa azaldu nahi ziola zirudien, eta adarra jotzen ari ote zitzaion susmatu zuen Migelek. Ez zegoen horrelakorik; serio, benetan ari zen. Arsenioren ustez, bere herrian ez ezik gainerako guzietan ere arriskuan zegoen jendearen sen ona, zeren...\n— Adaptasión injustificada —erran zion hasteko—, adulasión gratuita —gero, eta amaitzeko—: entusiasmo desmedido.\n— ¿Entusiasmo desmedido? —oroitarazi zion hirugarren sintoma, adibide baten esperantzan.\n— El sacrifisio por aquello que no se comprende es caldo de cultivo para el fanatismo, compañero; en cualquier frente.\nIrri-emangarri ari zen gelditzen, beharbada, Arsenioren aitzinean. Urtemugaren aitzakia zeukan, egia, baina, asmoa zuzena izanagatik, bidearen makurra ez zitzaion barkagarria iruditzen. Azalkeriaren eta irudikeriaren erresuman zegoen, eta Ainhoak eta konpainiak salatu nahi zuten zulo hartan berean ari zen jausten. Neurriz kanpoko gutiziaren mende, koipe merkearen putzuan zebilen belaunetaraino sarturik eta, nahiz damurik gabe, zaharraren bedeinkapena behar zuen bere burua engainatzeko.\n— Al fin y al cabo —erran zion Arseniok— usted es vasco, como la gorra, y además, no está del todo claro que fuera del comandante.\nEz zuen espanturik egin, baina korapiloa egin zitzaion zilkoan. Etsipena disimulatzen saiatu zen Migel. Kaskezurra ireki eta elur hotza bota izan baliote bezala zegoen. Eztarria idor, pattarra behar zuen.\nArseniok aspaldiko Matusalen zaharraren urteak aipatu zituen topa egitean, baina nahigabeari buelta eman ezinik zebilen Migel, eta hurrengo egunean goiz jaiki beharra zeukala erran zion mahaikideari. Alde egin baino lehen, bere lenteekin hartutako lana estimatu zion zinez, eta Arseniok paperezko zorro bat ekarri zion zorioneko txapela eraman zezan. Edozein egunetan etorri nahi izanez gero, telefonoz deitu bertzerik ez zeukan, eta Habanara berriz itzuliko balitz, Don Pioren enkarguarekin oroitzeko erregutu zion.\nEskaileretan beheiti, kopetilun, bere buruarekin haserre zegoela konturatu zen. Azkenean berea egin zuen, aldean zeraman txapela, baina auskalo Cherena edo norena ote zen eta, makurrena, berea izanik ere sekula ez zuela ziur jakinen. Zer erran behar zion Ainhoari? Zer egiten ahal zuen? Egia aitortu, afarian entzundakoa ahantzi edo itsas bazterrera hurbildu eta Maleconaren gainetik hegan bota?\n— ¿Un poco más de postre?\n— He comido dos platos —egin zuen Migelek gibelera, eta mespretxurik suma ez zezan galdetu zion errezetaren berri.\nAnana erdi bat eta koko biren zuringoa arrailatu, txorrotada bat Marie Brizard bota eta dena batera nahasi. Ondoren Dulse de leche pixko bat paratu gainean. Hozkailuan denbora tarte bat eduki eta gero, mahaira ateratzeko prest zegoen.


Plásticos Erce | Zergatik termoplastikoetako injekzioa?\nZergatik termoplastikoetako injekzioa?\n30 Sep Zergatik termoplastikoetako injekzioa?\nPosted at 12:21h in Uncategorized\tby\tErce\nSegurua noizbait zure lan-eremuan norbaitek pieza zehatza egin zezala behar izan duzula. Eta seguru material-tipoaren eta ekoizpen-prozesuari buruzko zalantzak izan dituzula. Eta, garrantzitsuena, konfiantzazko enpresa bat aurkitzeko prozesua zaila egin zaizu.\nZer sektoretako zaren ez du axola; egiten ditugun produktuak etxetresna elektrikoko sektorean, automobil sektorean, higigarrian, makina-erremintan, etab… erabiltzen dira. Empresaren izenean, injekzioko prozesua ezagutzea nahi dugu.\nZer da injekzio-prozesua?\nPlastiko-piezak egiteko prozesurik ohikoena da.\nProzesu hau zergatik aukeratu?\nProzesu honen aukeraketak aspektu ekonomikoak eta aldakortasunak markatzen ditu. Serie ertain eta handiak izan behar dira, unitateetako kopuruak moldeko inbertsioa justifikatu behar du eta.\nBezeroak bere diseinua ematen digu helburuaren arabera.\nDiseinua batera ikuskatzen dugu urteetan zehar guk ikasitako know how-a eta esperientzia emanez, emaitza optimizatzeko. Gainera, oso kontuan dugu piezaren azkeneko fabrikazioan erabiltzeko materiala karga-koaderno espezifikoa jasan behar duelako.\nAurreko guztia kontutan edukitzen dugu eta beharrezko moldea diseinatzen dugu piezaren fabrikaziorako. Beti gomendatzen dugu, 3D prototipo bat inprimatzea. Honekin eskatutako guztiarekin konplitzen duen analizatzeko gai izango gara.\nGainera, prozesu guztian zehar, Material Teknikariaren aholkuak eskaintzen ditugu pieza bakoitzeko egokitasuna zehazteko.


goiztiri euskaltegia: 2016\nKorrika urte on!\nGaur Gabonetako oporrak hartuko ditugu urtarrilaren 9ra arte. Hortaz, euskaltegiko ateak itxita izango ditugu ordura arte eta bloga eta sare sozialak ere ez ditugu elikatuko. Gabon euskahaldun onak izan eta Korrika urte on!\nArgazki-album dotoreak sortu dituzte\nArgazki-albumak egiten ikasteko tailerra egin genuen atzo Beasaingo euskaltegian Patricia Acostarekin. Patriciak pausoz pauso azaldu zuen nola egin eta ikasleek arretaz eta txintxo-txintxo jarraitu zituzten azalpenak. Emaitza ere halakoa izan zen gero!\nUrte berriarekin batera asmo berriak izaten ditugu eta horietako bat euskara ikastea izan daiteke. Buruan bueltaka al dabilkizu ideia? Bada, 2017an duzu aukera! Ez utzi gerorako eta ikasi eta gozatu euskara!\nOparitu euskara from Goiztiri AEK euskaltegia\nGabonetako etenaldia egingo dugu orain eta urtarrilaren 9an hasiko ditugu berriz klaseak. Beraz, hurbildu gure euskaltegietara!\nGabon gaua ate-joka dugu eta Ordiziako ikastetxeetako 3,4,5 eta 6.mailako ikasleek postal ederrak egin dituzte Goiztiri euskaltegikook antolatzen dugun lehiaketarako. Atzo, Santo Tomas egunez, banatu genituen sariak Barrena jauregian.\nEuskaltegiko zuzendari den Oihane Jordanak eman zuen euskaltegiko ikasleen epaia. Hauek izan dira aurtengo irabazleak:\n3.maila: Haizea Salcedo (Jakintza)\nIkasleen arabera, koloreak oso ongi uztartuak daude eta landuta dago. Horretaz gain, Olentzerok eta abestiak ezin hobeto islatu ditu Euskal Gabonak.\n4.maila: Maren Varela (Jakintza)\nIkasleek hau azpimarratu dute lan honi buruz:\nIrudimena eta originaltasuna\nMaterial ezberdinen konbinaketa ezin hobea\nLan handia: botoiak itsatsi, Olentzero osatu, xehetasunak ipini...\nAlaia eta koloretsua\n5.maila: Ekiñe Carrion (Urdaneta)\nAlde batetik, ikasleen ustez, aipatzekoa da erabili duen materiala oso ondo pentsatuta eta konbinatua izan dela: pintzak, pinuaren enbor naturala, tamaina ezberdinetako zintak, oinetako ezberdinak detaile txiki baina bereziekin apainduak, Olentzeroren zakua benetako zaku oihalarekin egina...\nBeste alde batetik, postalaren garbitasuna, ikusgarritasuna eta txukuntasuna ere aipatzekoak dira. Postal berezi eta polita dela nabarmendu dute ikasleek.\n6.maila: Maier Estala (Jakintza)\nIkasleek postal hau hautatu dute formatu berritzailea eta ezberdina eman diolako. Marrazki koloretsuak eta originalak egin ditu eta postalak alaitasuna transmititzen du.\nPostal lehiaketan parte hartutako lan guztiekin erakusketa osatu dugu eta Barrena jauregiko sarreran dago ikusgai urtarrilaren 4ra arte.\nZorionak parte-hartzaile guztiei, egindako lanagatik eta datorren urtera arte!\nEguzkilore taldearen konpromisoak\nOrdiziako Eguzkilore taldeak euskararen inguruko konpromisoak hartu ditu eta bideoan kontatu digute zeintzuk diren. Bejondeizuela, eutsi konpromiso horiei!\nGabonetako gailetak Ordiziako jubilatuekin\nOrdiziako jubilatuen taldean postre tailerrak egin ohi dituzte urtero eta aurten ere horretan aritu dira, Karmele Santoyo irakaslearekin. Gabonetako gailetak, gurinezkoak, egin zituzten ostiralean. Gailetei itxura berezia eman zieten, trikuarena, azeriarena eta abar. Amaieran, egindakoa dastatu zuten.\nJubilatuek hainbat ekintza egiten dituzte ikasturtean zehar eta abenduaren 2an Bingo jolasa egin zuten Euskararen eguna ospatzeko. Ederki pasa zuten!\nHamaiketako ederra Zaldibian\nZaldibiako AISA taldekoek Pakistan eta Marokoko janariak eta edariak ekarri zituzten joan den ostiralean gelara. A zer gozatua hartu zuten denek! Gabonetako oporren tartea izango dute orain eta urtarrilean itzuliko dira eskoletara. Ondo ibili, koadrila!\nPoesia, kalanbreak, musika autoeditatua eta hizkuntzak airean\nBeasaingo 27. Euskal liburu eta disko azokak igandean itxi zituen ateak, hiru eguneko jardunaren ondoren. Ostiralean euria egin zuen arren, jende asko inguratu zen eta beste egunetan ere ibili ziren herritarrak. Ekitaldi gehienetan ere jende dezente ibili da.\nOstiral goizean Gabonetako kartel lehiaketaren sari banaketa izan zen. Andramendi ikastolako Kimetz Furundarena izan da garaile aurtengoan. Ander Kortaberria (Alkartasuna Lizeoa), Irene Dominguez (Murumendi) eta Garazi Aranguren (La Salle) ere saritu dituzte.\nOstiral arratsaldean Beasaingo irakurle taldekoek euren hilabeteroko solasaldia egin zuten. Jon Benitoren 'Bulkada' poesia liburua izan zuten hizpide eta poemak ere errezitatu zituzten Karmelo Ezeizaren gitarra soinuez lagundurik.\nJarraian, Mari Kalanbreren laguntzaz Gabonetako argiak piztu zituzten eta musika eskolako trikitilariek alaitu zuten giroa. Olentzero eta Mari Domingi ere hurbildu ziren ekitaldira eta haurrekin gustura egon ziren.\nLarunbat eguerdian Goierriko bertso eskolako gaztetxoak aritu ziren bertsotan. Gemma Urteaga izan zen gai-jartzaile eta Ane Beloki, Itziar Mendia, Maddi Aiestaran eta Gartxot Ramirez aritu ziren inprobisatze lanetan.\nBertsolariek bi zatitan egin zuten saioa eta bien erdian Xabier Mendigurenen Alsina liburuaren inguruko solasaldia izan zen.\nArratsaldean, berriz, Mikel Alvarezek gidatuko mahai-ingurua izan zen, musika-lanen autoedizioaren inguruan. Honako musikari hauek parte hartu zuten: Iñigo Ibarrondo (Zingira), Alain Lopez (Sukarra 37) eta Ion Olano (Znort Facers).\nSolasaldiaren ondoren, Iñigo Ibarrondo eta Alain Lopezek launa abesti jo zituzten.\nIgandean, Migranteen eguna izaki, 'Beasaingo hizkuntzak' izeneko ekitaldia egin zen. Beasainen hitz egiten diren hizkuntzak, haietako asko gutxituak, ikusarazi nahi izan zituzten ekitaldi honetan.\nKale antzerkiarekin amaitu zen aurtengo egitaraua eta arratsaldean itxi genituen azokako ateak.\nEskerrak eman nahiko genizkieke azokan erosketak egin dituztenei eta ekitaldietan parte hartu duten guztiei. Segi euskal kultura kontsumitzen eta gozatzen, eta datorren urtera arte!\nUrteroko ohiturari jarraituz, Ordiziako ikastetxeetako 3, 4, 5 eta 6.mailako ikasleek Euskal Gabonak islatzen dituzten postalak egin dituzte. Euskaltegiko ikasleek aukeraketa egin dute eta jada badugu maila bakoitzeko irabazlea. Sari banaketa bihar egingo dugu, hilak 21, Ordiziako Barrena jauregian, 18:30ean. Sari banaketaz gain, parte hartu duten postal guztien erakusketa ere irekiko da, urtarrilaren 4ra arte ikusgai egongo dena.\nAEK-koak Pirritx, Porrotx eta Marimototsekin korrika\nPirritx, Porrotx eta Marimotots Ordizian izan ziren larunbatean 'Tipi-tapa, Korrika!' ikuskizun berria eskaintzen. AEKren ikasle eta irakasle batzuk ere parte hartu genuen ikuskizunean.\nAEKren irakaslea eta Goierriko Korrika arduraduna den Maddi Jauregik hartu zuen hitza lehenengo, eta jarraian Fran Iglesias ikasleak mezu bat bidali nahi izan zien gurasoei. Bejondeizuela!\nArgazki-albuma egiteko tailerra ostegunean\nGabonak ate-joka ditugu eta garai hauetan ingurukoei opariak egiteko erosketetan ibili ohi gara. Guk beste proposamen bat dakarkigu, ordea: zuk zeuk egitea oparia. Horretarako, argazki-albuma egiten ikasteko tailerra antolatu dugu abenduaren 22rako, 14:30etik 16:30era, Beasaingo euskaltegian. Emalea Patricia Acosta izango da.\nArgazki-albuma egiteko tailerra from Goiztiri AEK euskaltegia\nPlaza mugatuak daude eta asteazkena, hilak 21, baino lehen eman behar da izena.\nAnimatu eta egin oparia maite duzun horrentzat!\nBeasaingo liburu eta disko azoka asteburuan\nBeasaingo 27. Euskal liburu eta disko azoka izango dugu asteburuan, ostiraletik igandera. Goiztiri AEK euskaltegikook antolatzen dugu azoka, Beasaingo Udalaren eta Mirentxu liburu-dendaren laguntzaz. Ohiko moduan, liburuak, diskoak eta jokoak izango dira salgai, %15eko deskontuarekin. Aurten ere Gernika pasealekuan jarriko den karpan izango da azoka.\nProduktuez gain, egitarau betea dakarkigu 27. edizioan ere. Hementxe duzue ekitaldi guztiak biltzen dituen eskuorria.\nBeasaingo 27. Euskal liburu eta disko azoka from Goiztiri AEK euskaltegia\nHurbildu azokara, erosi euskarazko produktuak eta parte hartu ekintzetan!\nErrege-opila nola egin ikasi dugu\nEuskaltegiko ikasle den Fran Iglesiasek errege-opila nola egin irakatsi zigun atzo Beasaingo Aizkorri mendizale elkartean. 40 lagun elkartu ginen, euskaltegiko kide eta herritarrak bateratuta, eta guztiak adi-adi egon ziren, begira eta pausu guztiak idatziz jasotzen.\nFranek ikaskide duen Ana Merino izan zuen laguntzaile. Lan ederra egin zuen Anak ere; bejondeizula, Ana!\nAnak orea egin zuen Franen laguntzaz baina ore hura egonean utzi behar zenez hiruzpalau orduz prestatu aurretik, aurrez egonean edukitako orea ekarri zuen Franek etxetik eta harekin egin zuen ondorengo prozesu osoa. Horretaz gain, etxean egindako errege-opila ere ekarri zuen, elkartean bertan esne-gainez bete zuena. Beraz, bi errege-opil izan genituen amaieran: bata esne-gainez betea eta, bestea, labetik atera berria, gainazalean frutak zituena, bestelako betegarririk\nAnak eta Franek elkartean bertan prestatutako orea Gorka Gorrindo ikasleak eraman zuen etxera. Bertan landu zuen maitasun osoz eta a zer errege-opil dotorea atera zitzaion! Itxura ederra du eta baita zaporea ere! Izan ere, ikaskideek eta irakasle batzuek dastatzeko aukera izan dute gaur goizean. Zorionak zuri ere, Gorka, eta mila esker!\nErrezeta pausoz pauso, argazkitan (Gorka Gorrindo ikasleak ateratakoak)\nIkaskideei errezeta erakusten\nÑañarri taldeko ikasle den Lourdesek hostopil gozoak ekarri zizkien ikaskideei, arratsaldea eta klasea goxatzeko. Plateretan hondarra besterik ez zen geratu eta errezeta azaldu behar izan zien azkenean. Bejondeizula, Lourdes!\nOtxandion hasi eta Iruñean bukatu bitartean, furgonetako bozgorailuetatik gehien entzungo den abestia izango da. Gaur aurkeztu dute 20. Korrikaren kanta, Zirkorrika izenekoa, AEK eta Korrikako arduradunek Iruñeko Kondestable jauregian. Abestiaren egile eta interpreteetako batzuk ere izan dira bertan.\nMusikari ezagunek hartu dute parte abestian. Xabier Zabala da musikaren egilea, Pirritx, Porrotx eta Marimototsen ohiko kolaboratzailea. Hitzak Uxue Alberdi idazle eta bertsolariarenak dira. Interpretazioan, aldiz, hainbat abeslari eta musikarik hartu dute parte: Izaro abeslari gaztea, Petti beratarra, Miren Narbaiza Napoka Iria eta beste hainbat proiektutako kantaria, Jurgi Ekiza Willis Drummond-eko abeslaria eta Oihana Fernandez Afu Iruñeko musika-taldeko abeslaria. Jarauta 69 txarangako kideek jarri diote musika, Oreka TXeko kideekin elkarlanean. Doinu balkanikoak gogora dakartzan abestia osatu dute, bizia eta alaia.\nEuskaltegiko ikasleari elkarrizketa Euskadi irratian\nErrege-opila nola egin ikasteko saioa izango dugu bihar euskaltegiko ikasle den Fran Iglesiasekin. Euskadi Irratiko Faktoria saiokoek elkarrizketa egin zioten atzo, biharko ikastaroa dela medio, eta jarri dute jada sarean. Errege opilaren inguruko hainbat kontu aipatu zituen Franek.\nAxari taldekoen aho-korapiloak\nIdiazabalgo Axari taldekoek ere ez dute atzean geratu nahi izan eta aho-korapiloen erronkari heldu diote. Buruz ikasi dituzte, gainera, eta txukun-txukun esan dituzte bideoan. Ikusi eta, batez ere, entzun! Bejondeizuela!\nGoierriko 'Euskal liburu eta disko azokak' asteburuan\nGaur goizean aurkeztu ditugu Goierriko bost herritan egingo diren euskal liburu eta disko azokak. Urteroko moduan, elkarlanean antolatu ditugu Ordizia, Segura, Ataun, Lazkao eta Beasaingo azokak, 'Azokak batzen gaitu' lelopean. Azpiko bideoan duzue jasota gaurko aurkezpen bateratua; bertan, ordezkariek euren azokari buruzkoak azaldu dituzte eta ekintza osagarrien berri eman dute.\nBeasaingo azoka Goiztiri AEK euskaltegikook antolatzen dugu, Beasaingo Udalaren eta Mirentxu liburu-dendaren laguntzaz. Azokan liburuak, diskoak eta jokoak topatuko dituzue, %15eko deskontuarekin. Aurten ere Gernika pasealekuan jarriko den karpan izango da azoka, ostiral goizetik igande arratsaldera.\nOstirala, hilak 16. 10:00etatik 13:00etara eta 17:00etatik 20:00etara.\nLarunbata, hilak 17. 11:00etatik 14:00etara eta 17:00etatik 20:00etara.\nIgandea, hilak 18. 11:00etatik 14:00etara eta 17.00etatik 19:00etara.\nOstirala, hilak 16\n11:00etan Olentzerotako kartel lehiaketaren sari ematea, Lehen Hezkuntzako ikastetxeekin elkarlanean.\n17:00etan Irakurle taldearen saioa.\n18:30ean. Gabonetako argiak piztea. Mari Kalanbrek argiak piztuko ditu eta Olentzero eta Mari Domingi ere hor izango dira. Txilibutxofekoek gunea apainduko dute. Ekitaldi honen aurretik eta ondoren, Musika Eskolako trikitilariak arituko dira.\nLarunbata, hilak 17\n12:00etan. Goierriko bertso eskolako bertsolariak.\nJarraian, Xabier Mendigurenen Alsina liburuaren aurkezpena. Maitane Legarretak aurkeztua.\nOndoren, Goierriko bertso eskolakoen saioa.\n18:30ean. Goierrin sortutako disko-ekoizpenen inguruko mahai-ingurua. Moderatzailea: Mikel Alvarez.\nAurtzakaren dantza-emanaldia Usurbe antzokian. Liburu azokan erabiltzeko bost bonu zozkatuko dira sarrerarekin batera.\n19:00etan. Kontzertua herriko musikariekin.\nIgandea, hilak 18\n11:30ean. 'Beasaingo hizkuntzak' ekitaldia.\nMigranteen nazioarteko eguna izanik, Beasainen hitz egiten diren hizkuntzak bistaratu nahi ditugu. Bidez batez, beasaindarren kulturari leku txiki bat egin nahi zaio. Jakin badakigu, gure artean komunikatzeko erabiltzen dugun hizkuntzaz gain, gutako askok badugula hizkuntza propioa, askotan, gainera, hizkuntza gutxitua dena. Horiek ikusarazi nahi ditugu migranteen egunean, gure artean errotua dagoen kultur ekimen baten bateko egitaraua txertatuta, Liburu Azokan hain zuzen ere.\nKantujirak bi abesti abestuko ditu. Ondoren,Beasaingo hizkuntzak bistaratzeko ekimena egingo da. Guztien artean, Txoria txori abestuko da eta Kantujirakoen beste bi abestirekin itxiko da ekitaldia.\n13:00etan. Kale antzerkia, Vademekun antzezlana.\nBeste herrietako azoken berri goiko bideoan eta Goierriko Hitzan.\nEtorri azokara eta parte hartu ekitaldietan! Azokak batzen gaitu!\nOrdiziako Harizti taldekoak kokapenak ikasten ari dira (gainean, azpian, atzean...) eta puxika-jolasa egin genuen lanketa egiteko. Puxika bakoitzak kokapena zuen jarrita eta musika martxan zen bitartean, puxika guztiak airean mantentzen saiatu ziren. Musika geratutakoan, puxika bat heldu eta bertan idatzita zegoen kokapenaren arabera, berau kokatu eta esaldia egin zuten. Bideoan puxikak airean mantentzen saiatzen ari dira.Zer ondo pasatzen duten ikasleek, ezta?\nOrdiziako eguerdiko eta iluntzeko A1/A2 taldekoak naturaren inguruan gehiago ikasten ari dira. Hori dela eta, irakasleak hainbat zuhaitzen hostoak ekarri zituen klasera eta ikasleek erakusketa ederra sortu zuten ikasgelan, bakoitzari bere izena jarrita. Ederra, ezta?\nEuskarazko hitzik politena eta itsusiena\nLarunbatean Euskararen Nazioarteko Eguna izan zen eta Ordiziako Harizti taldekoek hainbat gauza egin zituzten joan den astean. Hasteko, euskararen inguruko lehiaketa egin zuten eta gauza berri asko ikasi zituzten euskarari eta munduko beste hizkuntza batzuei buruz.\nJarraitzeko, Euskararen Nazioarteko Egunaren nondik norakoak ezagutu zituzten eta Xaramela taldeak moldatutako 'Guk euskaraz' abestia abestu zuten.\nAmaitzeko, euskaraz gehien eta gutxien gustatzen zaizkien hitzen zerrenda osatu zuten.\nGUTXIEN GUSTATZEN ZAIZKIENAK\nZer diozue zuek, ados al zaudete?\nPoesia, kalanbreak, musika autoeditatua eta hizkun...\nErrege-opila egiten ikasteko saioa\nBeasaingo taldekoen koplak


Abian da Malerrekako Erronka emakumezkoen pilota txapelketa | EHK\nAdos pilota elkarteak eta Malerrekako Mankomunitateak, Malerrekan errespetuzko harremanak kanpainaren barruan, Malerrekako Erronka pilota txapelketa antolatu dute, zazpi asteburutan emakume profesionalen arteko pilota partidak jokatuko dituztelarik zazpi herritan.\nTxapelketari dagokionez, bertako mendien izena duten lau taldetan banatutako hamabi emakume arituko dira, talde bakoitzean hiru pilotari izango direlarik. Jardunaldi bakoitzean binakako partida bat 22 tantora eta lau eta erdiko partida 18 tantora jokatuko dituzte profesionalek. Talde guztiak elkarren aurkako ligan arituko dira eta finala 2 talde onenen artean lehiatuko da.\nLehenengo jardunaldia pasa den larunbatean jokatu zen, apirilaren 9an, arratsaldeko 19:00etan hasita, Ezkurrako pilotalekuan, bertan Xaruta (Ruiz de Larramendi, Iantzi eta Aldaregia) eta Mendaur (Arrieta, Oses eta Mujika) taldeak aritu zirelarik elkarren aurka. Aurretik, 18:00etan pilotari gaztetxoen txanda izan zen Goiuri Zabaleta -Janire Sotil eta Leire Oskoz-Nahia Bertiz bikoek neurtu zituztelarik indarrak.\nAzkenean, lau eta erdiko zein binakako partiduko garaipenak Mendaurrentzat izan ziren, hartara lehenengo 2 puntuak eskuratu zituztelarik:\n1. jardunaldia: Mendaur 2- Xaruta 0\n🔵Iantzi-Ruiz de Larremendi 16


Arteder | Kontaizu\nGazteentzako II. nanoipuinen lehiaketa\nGazteentzako II. Nanoipuinen lehiaketa antolatu du Gasteizko Udalaren Liburutegi Sareak. Nanoipuinek gehienez ere 132 karaktere izango dituzte, eta baldintza hori bete beharko dute lanek; gainera, liburutegi hitza izan beharko dute. Gazteentzako II. Nanoipuinen lehiaketa honetan 12 urtetik 30era bitarteko gazteek parte hartu ahal izango dute.\nLehiaketarako hiru kategoria adostu dira: A kategoria (DBHko 1. eta 2. mailako ikasleak); B kategoria (DBHko 3. mailatik 18 urtera bitarteko gazteak); eta C kategoria (19 urtetik 30era bitarteko gazteak)\nIrakurri gehiago Gazteentzako II. nanoipuinen lehiaketa-i buruz\n“Artea askatzailea izan badaiteke, kaleko artea are gehiago; aukera ematen diolako jendeari normalean ukatzen zaion espazio publiko baten jabe egiteko”\nSit al-hita – Hormetako emakumeak – WOW ingelesez, 2013ko udaberrian Egipton hasi zen graffiti ekimena da. WOW ekimenak graffitia erabiltzen du emakumeei buruz hitz egiteko, emakumeei dagozkien gai eta eskubideez hitz egiteko, emakume arabiarra ikusarazteko, finean. Emakumeen presentzia Egipto eta Ekialde Hurbileko kaleetan ikusgarri bihurtzeko.\nIrakurri gehiago Emakumeak hormetan-i buruz\nOskara, dantza proiektu berria\nEgungo dantza-eszenako bi dantzari eta koreografo ezagunek, Jon Mayak eta Marcos Morauk, Oskara proiektua sortu dute antzinako euskal kulturaren omenez. Bi koreografia-unibertsok eta dantza ikusteko bi moduk bat egiten dute lan honetan: euskal kulturaren errorik tradizionalenak eta artista garaikideen adierazpide abangoardistak.\nIrakurri gehiago Oskara, dantza proiektu berria-i buruz\nJarraitzeko prest? Orain, zure txanda da\nZabalik dago Bizkaidatz Literatura Lehiaketaren zortzigarren edizioan parte hartzeko epea 2016ko otsailaren 5era arte. ‘Bizkaidatz. Jarraitzeko prest? Orain, zure txanda da’ izenburua duen lehiaketan parte hartzeko, parte-hartzaileek kontaketa literario bat aurkeztu behar dute, egungo bi egilek —batek euskaraz eta besteak gaztelaniaz— proposatutako bi hasieretatik abiatuta, eta proposatzen zaizkien pertsonaietara eta egoeretara egokitu beharko dute.\nIrakurri gehiago Jarraitzeko prest? Orain, zure txanda da-i buruz\nXabiroi 10 urte! erakusketa\nOndarroako 18. Komiki Jardunaldien kariaz, urtarrilaren 22an Xabiroi 10 urte! erakusketa jarriko dute abian Ondarroako Udal Erakusketa Aretoan.\nErakusketa horretan euskarazko komiki horren azal guztiak eta egileen originalak bilduko dituzte, eta urtarrilaren 31ra arte zabalik egongo da.\nDBHko, Batxilergoko zein Lanbide Heziketako ikasleei bereziki zuzendutako komiki-aldizkaria da eta 2005ean argitaratu zen lehen alea Ikastolen Federazioaren eskutik, nerabeek eskura duten euskarazko literatura grafikoa anizteko asmoz.\nIrakurri gehiago Xabiroi 10 urte! erakusketa-i buruz\nOndo idazten al dugu?\nUste baino garrantzitsuagoa da ondo idaztea, testu bat idatzi aurretik norentzat den, ideiak egoki nola azalduko ditugun, nolako egiturak erabiliko ditugun eta beste hainbat galdera erantzutea, horren guztiaren araberakoa izango baita transmititu nahi duguna ulertzea eta irakurlearengana behar bezala heltzea.\nEz al zaizue inoiz gertatu testu baten aurrean jarri eta lerroalde osoa amaitutakoan berriro ere hasierara itzuli behar izatea tutik ere ulertu ez duzuelako?\nUlermen-arazoak saihestean, ikaste- edo barneratze-prozesua arindu egiten da. Hortik garrantzia.\nIrakurri gehiago Ondo idazten al dugu?-i buruz\nDurangoko azokaren aitzakiarekin, 2d1-eko siamesok (Gotzon eta Peru Magdaizabal) liburu bat kaleratu eta oparitzea erabaki dute. "2d1 liburua" da, eta urteotan egindako artelan eta proiektu pilo bat dakartza bere baitan.\nwww.2d1.eus helbidean dago eskuragarri, bertan klikatu eta musutruk jaisteko moduan.\nOrduan, interesik izanez gero, berau jaisteko gonbitea egiten dute.\nBestela ere, dena dago oso ondo. Gero eta hobeto, egia esan.\nIrakurri gehiago 2d1-i buruz\nIrakurketa, mogikorren aroan\nUrteroko moduan, apirilaren 23an liburuaren nazinoarteko eguna ospatu dogu. Asko dira egun horretan jaso ditugun datuak baina bereziki batek emon deusku atentzinoa, Uneskoren "Reading in the Mobile Era" - euskaraz Irakurketa, Mogikorren Aroan- txostenak. Ondorio nagusia hauxe da: "Garapen bidean dagozan herrialdeetan pisu handia daukienez, sakelako telefonoak analfabetismoaren aurkako burrukan tresna eraginkorrak dira". "Eskuko telefonoek analfabetismoaren oztopoa gainditzeko bidea emoten deutso jende askori, liburuetarako lehenengo atea hurbilduz", azpimarratzen dau.\nIrakurri gehiago Irakurketa, mogikorren aroan-i buruz\n996. Izuz akabatzen nago, ideia propio bat izan dut\n997. Hilobi batean: “Hemen ere ez dago zuk maite zenuena”\nKarlos Linazasorok Alferrik ez balitz liburua plazaratu barri dau. Mila aforismoz osotutako liburua da. Autoreak dinoenez aforismoak dira: iritzi bat, pentsamendu bat, burutapen bat, karga moralik bakoa eta laburra.\nHiztegiak holan definitzen dau aforismoa: Aforismoa edo zuhur-hitza balio literarioa daukan esaldi edo esaera gogoangarri bat da. Esaeraren mezua garrantzitsutzat edo interesgarritzat jo da eta literaturan askotan errepikatu izan da.\nIrakurri gehiago Aforismoak-i buruz\nMikel Zarate sariketea\nLezamako udalak eta Elkar argitaletxeak, Mikel Zarate lehiaketea antolatu dabe laugarrenez.\nUmeentzako irakurgai barriak sortu eta idazleen lana bultzatzeko asmoz sortutako lehiaketea da.\nIrakurri gehiago Mikel Zarate sariketea-i buruz


Patxi Saez: «Euskararen Txantxana» 2016-05-09tik 2016-05-15era\n2016(e)ko maiatzakren 15(a), igandea\n«Euskararen Txantxana» 2016-05-09tik 2016-05-15era\nHona hemen 2016-05-09tik 2016-05-15era Twitter harreman saretik jasotako «Euskararen Txantxana» (albistearen muinera joateko, albistearen barneko lotura urdinean sakatu):\n14- Euskararen hitzarmen sozial eta politikoa indarbarritzeko zutabe nagusiak onartu dituzte.\n13- Euskararen aktibismoa birdefinitu.\n12- «Euskalduna ez da berez sortzen, egiten da, eraikitzen da, eta eraikitzeko ezinbestekoa da erabilera».\n11- Hizkuntza bakarrak ematen digu nortasuna.\n10- Euskara Nafarroan erasotik estorbura.\n09- Euskara ulertu baina hitz egiten ez duten herritarrekin elkarrizketa elebidunak izan nahi dituzte.\n08- Euskara berandu baino lehen.\n07- Mugikorrean ere lehen hitza euskaraz.\n06- Elefantea digitala da.\n05- Bat babestu eta bestea kaltetu.\n04- Epaile batek Iruñeko euskarazko haur eskolak bertan behera utzi ditu.\n03- Erdaldunen itsukeria.\n02- Nafarroan ezin ikusi eta EAEn ikusi nahi ez.\n01- Eguneko Erranairua: «Nola moldea buztinarentzat halakoxea da heziketa gizakiarentzat: moldatu egiten du».\nEgilea: Patxi Saez Beloki ordua: igandea, maiatzak 15, 2016


Alice Săvulescu - Wikipedia, entziklopedia askea.\nAlice Săvulescu (Oltenița, 1905eko urriaren 29a - Bukarest, 1970eko otsailaren 1a) errumaniar botanikaria zen. Zenbait onddoen eta haien ostalarien arteko harremana ikertu zuen. 1963an Errumaniako Akademiako kide oso egin zuten.\nOltenița (en) , 1905eko urriaren 29a\nBukarest, 1970eko otsailaren 1a (64 urte)\nBernard Ogilvie Dodge (en)\nAlice Aronescu Oltenițan jaio zen, 1905eko urriaren 29an, Errumaniako familia judu batean. Bukaresteko Unibertsitatean biologia ikasi zuen eta 1929an graduatu zen. Urte berean, Tabako eta Hartzidura Institutuan postu bat lortu zuen. 1931n New Yorkera joan zen ikasketekin jarraitzera, Bernard Ogilvie Dodgeren tutoretzapean. 1934an mikrobiologia eta patofisiologian doktoratu zen Columbiako Unibertsitatean, arrosak erasotzen zituen onddo baten inguruko doktore-tesiarekin.\nDoktoratu eta gero, Errumaniara itzuli zen eta 1934an Ikerkuntza Agronomiko Institutuaren (errumanieraz: Institutul de Cercetări Agronomice (ICAR) laborategiko buru egon zen, landare-patologia saileko Traian Săvulescuren zuzendaritzapean. 1938an Săvulescurekin ezkondu zen. 1940ean biak kaleratu zituzten Aliceren jatorri judua zela-eta. 1941ean berriz kontratatu zituzten eta euren lanekin jarraitu zuten. Săvulescuren ikerketa-lerro nagusiak zerealei, fruta-zuhaitzei eta patatei eragiten zieten gaixotasunak eta bizkarroi-ostalari harremanak izan ziren. Ondoren, nekazaritzan isotopo erradiaktiboen erabilera aztertzen zuen. 1949an, ICAR institutuaren zuzendaritza hartu zuen, bere senarrak kargua utzi eta gero.\n1952an Săvulescu Errumaniako Herri Errepublikako Akademiako kide izendatu zuten. Bost urte geroago, Ikerkuntza Biologikorako Zentroko (errumanieraz: Centrul de Cercetări Biologice) zuzendariorde bihurtu zen. 1960ean "Traian Săvulescu" Biologia Institutuko zuzendariorde izendatu zuten. 1963an Errumaniako Akademiako kide oso izendatu zuten eta 1964an Biologia Institutuko zuzendaritza eman zioten. Bere lan-ibilbidean zehar 150 artikulu baino gehiagoren egile edo egilekide izan zen.\n1970ean, bihotzekoak jo zuen Alice, Nicolae Ceaușescurekin batzartu ostean, zeinak Nekazaritza Sailera eramango zutela esan baitzion. Ez zen osatu eta 1970eko otsailaren 1ean hil zen Bukaresten.\nMultimedia: Alice Săvulescu\nAzken aldaketa 2 urtarrila 2020(e)an, 18:43(e)tan\nOrriaren azken aldaketa: 2 urtarrila 2020, 18:43.


Jaione Unanue deklaratzera deitu dutela-eta manifestazioa egingo dute - Azpeitia - uztarria.eus\nJaione Unanue deklaratzera deitu dutela-eta manifestazioa egingo dute\nUrola Kostako Hitza eta uztarria.com 2009-02-05 11:02\nManifestazioa bihar (ostirala) izango da, 19:30ean, herriko plazatik irtenda\nAzpeitiko ezker abertzaleak "Euskal Herriaren aldeko lanean tinko eusteko" dio\nAskatasuna alderdi politikoaren lotuta Baltasar Garzon Espainiako Audientzi Nazionaleko epaileak Jaione Unanue Kuka azpeitiarra deklaratzera deitu du bihar. Harekin batera, beste hamabi lagun ere deitu ditu, Demokrazia Hiru Milioi (D3M) eta Askatasuna alderdi politikoarekin lotuta. Azpeitian hori salatzeko manifestaziora deitu dute bihar, 19:30ean, herriko plazatik irtenda; aurretik herri batzarra egingo dute. Kriminalizaziorik ez! Independentistok aurrera lelo hartuta egin dute deia.\nAzpeitiko ezker abertzaleak idatzi batean adierazi duenez, "bere babesa eman nahi dio Jaioneri eta Euskal Herriaren aldeko lanean tinko eusteko" mezua zabaldu nahi izan du. "Hauteskunde autonomisten atarian gauden honetan, Euskal Herriko salbuespen egoera inoiz baino nabarmenagoa da. Argi uzten digute eraso eta oztopo guzti hauekin proiektu politiko bat deuseztu nahi dutela, proiektu ezkertiar eta abertzalea hain zuzen".\nEzker abertzalearen kideen hitzetan, "Espainiako gobernuak errepresioaren bideari tinko heldu dio, hauteskundeetan bozka independentistak egon ez daitezen bere makineria guztia martxan jarria dauka". Taldearen ustez PNVk beldurra dio bozka abertzaleari eta gatazka politikoari konponbidea emango dioen eskenatoki demokratikoari. "Ez dute lortuko herritarrek daukaten aldaketa politikorako grina ezkutatzea, alferrik dabiltza agorturik dagoen marko autonomiko zatikatzaile eta eskubide urratzailearekin", adierazi dute.


2021eko urriak 18\nAstelehena, 2021ko urriak 18\nNorabide berria hartuko du EHZk\nEuskaldunen eta erdaldunen arteko zubiak sortu eta urte osoan alternatiba iraunkorrak eraiki behar dituztela erabaki dute EHZko kideek. Heldu den ikasturterako zehaztu nahi dute elkartearen proiektu berria.\nLITERATURIAN HARTU DUTE ATERPE HITZEK\nEuskal letren plaza bihurtu du Literaturiak Zarautz beste urte batez, hitzaren bueltan antolatutako askotariko ekitaldiekin. Aingura hartu du aurten gaitzat, eta liburu azokaz nahiz liburu aurkezpenez gain, jaialdirako espresuki sortutako emanaldiak ere badira. Gaur iluntzera arte bada zer dastatu.\nBeat belaunaldiaren nobela izarra euskarara\nJack Kerouacen 'On the Road' euskarara ekarri du Iñigo Roquek, Pasazaite argitaletxearekin. 1957an argitaratu zen aurrenekoz, eta Beat mugimenduaren atmosfera jasotzen duen obra gorentzat hartzen da.\nInor Ez andreak\nEgunotan Literaturia plaza den herrian, 1930eko udan, Andereño Idazleen I. Batzarra egin zuten. Zarautzen elkartu ziren guztiak ziren EABko kide.\nHistoriak ez du sagarrik ematen\nDuela gutxi arte, emakume izen gutxi jaso izan da euskal letren historian. Katalina Eleizegi Maiz antzerkigilea izan da salbuespenetako bat.\nAskatasunaren bila, literatura aurkitu zuen\nGioconda Belli idazleak errepasoa eman dio bere ibilbideari 'Rebeliones y revelaciones' liburu berrian. Bere beste lan askotan bezala, emakume izatearen eta konpromiso politikoaren auziak gurutzatu ditu.\nIdazlea: Izaskun Garcia Kintana. Argitaletxea: Balea zuria.\n'Otso txiki gose da'\nIdazlea: Marianne Vilcoq. Ilustratzailea: Marianne Vilcoq. Itzultzailea: Ane Lopez Diez. Argitaletxea: Ibaizabal.\nIdazlea: L. Frank Baum. Ilustratzailea: Olivier Latyk. Itzultzailea: Uxoa Iñurrieta. Argitaletxea: Ibaizabal.\nIraganari ihes egiteko ordua\nZortzi disko behar izan ditu Stephen Malkmusek Pavement taldearen itzal luzea atzean uzteko. 'Sparkle Hard' lan berriak sasoi onean erakusten du, estilo propio eta identifikagarri baten jabe.\nBainujantzian eginiko barbakoak\nPsikodelia eta garagea Berlindik\nNon: Miarritzeko Atabal aretoan. Noiz: Ostegunean, 20:30ean.


Cañón del Río Lobosko natura parkea - Wikipedia, entziklopedia askea.\n1985eko urriaren 10\nCañón del Río Lobosko natura parkea (gaztelaniaz: Parque natural del Cañón del Río Lobos) Espainiako Parke Naturala da, Soriako probintziaren ipar mendebaldean dagoena (Gaztela eta Leongo Autonomia Erkidegoan).\n9.580 hektareako eremua du eta Lobos ibaiaren bi aldeetara hedatzen da, ibaiak dituen 14 kilometroetan. 1985ean izendatu zuten Parke Natural, bere izadi-baliabide garrantzitsuak zirela medio.\nParkea egituratzen duen ibaiak Mesozoikoko kareharriaren sedimentuetan egin du bere ibilbidea, toki batzuetan 40 metroko garaierako hormak dituen arroila ikusgarria eratuz. Arroila nagusia eta bigarren mailako beste batzuk, zona horretako kareharrian gertatutako erosioaren adibide bikaina dira, baina beste era bateko fenomenoak ere aurki daitezke: torkak, dolinak eta hustubideak, esate baterako. Landareetan, miterra da nagusi, tarteka artearekin nahastuta, eta toki garaietan, berriz, larizio pinua erabili da basoa berritzeko. Belar usaintsuek osatzen dute sastraka, ezkaiak, oteak eta izpilikuak. Lobos ibaiak amuarrain ugari du, eta bere ertzetan lertxunez, makalez, sahatsez eta haltzez osatutako basoak daude.\nHorrez gainera, parkeak oso fauna aberatsa du, hegaztiek (gehienak harrapariak: sai arrea, sai zuria, belatza eta hontz handia) eta ugaztunek osatua. Hori dela eta, 1979an Hegaztien Babesleku Berezi izendatu zuten (ZEPA, Zona de Especial Protección para las Aves).\nIbaiaren ibilbidean zehar hainbat ermita daude, baina nabarmentzekoa da Parkearen hegoaldean dagoen San Bartolomerena, XII. mendekoa.\nWikimedia Commonsen badira fitxategi gehiago, gai hau dutenak: Cañón del Río Lobosko natura parkea\nOrriaren azken aldaketa: 27 iraila 2016, 19:10.


Ariketa barizeak - Varicobooster\nWebgune ofiziala Varicobooster\nAriketa barizeak: zer dezakezu eta ezin, ariketa programa\n1 Iraila 2018\nBatzuetan, hala ere, argi eta garbi nabarmentzen hankak urdin zainak, izeneko barizeak, berriz, ariketa kausa nagusia da ondoeza eta mina hankak. Eta gero, galdera sortzen da: posible al da ariketa barizeak?\nKontuan hartu nola bateragarri kirola eta barizeak, eta zer izan liteke egikaritzeko barizeak.\nKirol eta barizeak: ideia ona da?\nMedikuntza modernoaren barizeak bat deitu aldaketa mota zainak, hau da, inprimaki manifiesta en hedapen, gero eta azaleko zainak eta lagunduta bat hausten odol-fluxua. Gaixotasuna, eta horrek, estatistikak arabera, maizago eragiten emakumeak, asko ekartzen arazoak: venous sareta hankak, ez bakarrik itxura oso unattractive eta lagunduta sentsazio mingarria, baina, halaber, eramaten arriskutsua gaixotasun – thrombophlebitis.\nHala ere, barize, herri-sinesmen aurka, ez da kausa porrota kirola. Kirol eta barize – nahiko da bateragarria kontzeptuak, gainera, behar bezala hautatutako multzo ariketak hobetu ahal odol zirkulazioa ontzi saihesteko eta aurrerapena eta garapena gaixotasuna.\nBeraz, kirol bihurtu zen lagun bat, ez etsai bat barizeak, behar duzun arau batzuk jarraitu behar dira:\nKontuan hartu intentsitatea jarduera fisikoa. Arau nagusia, kirol barizeak hobea da arinagoa, baina maizago. Beraz, gehikuntza intentsitatea karga dakar handitzea errepikapen kopurua, eta ez konplexutasuna ariketak eta abiadura bere exekuzioa.\nAukeratu "eskubidea" ariketak. Ariketa barizeak beheko gorputz-adarretan behar ez mugatuta indarrean zamak. Aukerarik onena pertsona bat pairatzeko antzeko gaitz, izango mota guztiak flexioa eta errotazioa orkatila, hip eta belauna artikulazioetan, ariketa mota "behatz-orpo", "guraizeak" eta "Bizikleta".\nForma izan. Leuntzen shock olatu denean, korrika edo saltoka, zaindu behar duzun aukeratzerakoan buruz "eskubidea" arropa eta oinetakoak. Adituek gomendatzen pairatzeko pertsona barizeak, nahiago athletic oinetakoak "aire-kuxin". Horrez gain, hala nola, oinetakoak behar ez estu, bestela sor daiteke urritasuna odol-fluxua hankak. Eta mantentzeko venous horma zehar indartsu tentsioa hankak adituek gomendatzen bat aukeratu konpresio jantzia. Hau da, ez bakarrik baliagarria, baina, gainera, eroso!\nTren Vienako: zer aukeratu?\nBarizeak da, garrantzi handia du motrizitatea. Hala ere, ez da behin ariketa erabilgarria izan daiteke barizeak. Beraz, pertsonak pairatzen duten gaixotasuna, adituek gomendatzen ez urratsa aerobic gisa ematen du gehiegi kargatu hankak eta ondoeza eragin dezake, eta mina larria hankak; eta callanetics, zein oinarritzen da boterea estatiko karga. Baina fitness barizeak, herri-sinesmen aurka, aitzitik, baliagarria izan daiteke, jakina, egiten baduzu gainbegiratuta fitness monitore bat, eta ez gainditzea gomendatzen da kargatu.\nAditu eta entrenatzaile barizeak aholkatu lehentasuna eman nahi yoga eta Pilates, zein inplikatzeko motela eta zuhurra lan. Gainera, gehien-ariketak norabide hauek dira alderantzizko posizioak.\nEz gutxiago erabilgarria barizeak oinez. Neurtu eta unhurried, hobetu egingo da zirkulazioa hankak eta egingo bikaina prebentzioa barizeak. Antzeko efektua du, eta Txirrindularitza. Zehar Bizikletaz pertsona bat burutzen errotazio-mugimenduaren ondorioz, eta horrek odol hasten da ibiltzen gehiago azkar zainak bidez, horrela murriztuz fenomeno lotutako venous stasis.\nHala ere, gehien erabilgarria barizeak bihurtuko ariketak ura, bereziki, ur aerobika eta igeriketa. Beren eraginkortasuna da, izan ere, ur handia du presioa muskuluak, bizkorketa, horiek hobetzeko eta venous huste. Horrez gain, ura, egin ahal izango duzu edozein ariketak, horiek barne direla debekatu lurreko.\nFisioterapia ariketak barizeak\nIzan ere, ariketa intentsiboa da contraindicated barizeak, ez dira bereziak ariketak arintzen duen tentsioa hankak, sustatzea, odol-fluxua, desagerrarazi geldialdia venous odol, beraz, hau kentzeko gaitz maltzurrak. Zer ariketak egin dezaket barizeak? Kontuan hartu lagin bat ariketa multzo batetik barizeak hankak.\nAriketak zutik posizioa\nStand zuzen, jarriz, oinak bata bestearen paralelo. Igo zure behatzak eta jaitsiko hasita posizioa. Errepikatu 20-25 aldiz.\nInguruan oinez solairuan txandaka, takoi, galtzerdiak eta eski urratsa (altxatzen gabe gelditu azalera). Iraupena oinez da, 3-5 minutu.\nAriketak batean eserita posizioa\nAulki batean eseri, altxa zure ezkerreko hanka lurrean itzali eta biratu oinez erlojuaren (15-20 bira) eta, ondoren, kontrako norabidean. Amaieran, gauza bera egin ariketa zure eskuineko oina.\nEserita posizioa okertu eta Flex behatzak bezala, saiatzen bada, eduki horiek azalera. Mantentzeko tentsioa behatzak agerpena aurretik nekea. Ondoren, erlaxatu, eta lasaitu errepikatu ariketa hau hainbat aldiz.\nAriketak zure bizkarrean etzanda\nZure bizkarrean etzanda, okertu belaunak eta pedal irudimenezko bizikleta. Ariketa honetan, oso garrantzitsua da altxa hankak amaiera arte.\nZure bizkarrean etzanda, tira zure hankak, zure bularrean, altxa, eutsi eta poliki-poliki jaistea. Errepikatu ariketa hau 5-8 aldiz.\nHartu horizontalean, besoak luzatu batera gorputza. Goratu zure hankak goiko maila solairuan eta hasteko horiek zeharkatu, simulatuz lan guraizeak. Modu independentean egokitu erritmoa eta erritmoa ariketa, hala ere, kontuan izan zure arnasketa behar da beti leuna.\nIkusten duzun bezala, ariketa horiek barizeak ez handia eskatzen ahalegin fisiko, erraz ahal izango dute egiteko etxean. Dira oso erabilgarria lehen seinaleak gaixotasuna eta egokia, erregularrak ezartzeko bikaina izan daiteke, prebentzioa barizeak luzez, atzeratzea eta larriagoa varicose sintomak.\nBeheko muturretako barizeak\nBeheko muturreko barizeak nola sortzen diren, zergatiak eta ondorioak. Gaixotasunaren sintomak, metodo terapeutiko gutxien inbaditzaileak, sendagaiak eta prebentzioa.\n19 urria 2021\nBeheko muturretako barizeen arrazoiak eta tratamendua\nBarizeak emakumeei gizonezkoei baino gehiago eragiten die. Ez zenuke akats kosmetiko gisa tratatu behar. Arreta eta garaiz eskumena duen tratamendua eskatzen du.\n18 urria 2021\nBarizeak: arrazoiak, sintomak eta tratamendua\nBarizeak: gaixotasunaren funtsa, itxura arrazoiak, formak eta garapen faseak. Gaixotasuna tratatzeko botika eta aukera kirurgikoak.\nOrdena Varicobooster 50% deskontua\nKrema batetik barizeak


Bi pertsona zauritu dira auto istripu batean Zumaian - Urola Kostako Hitza : Urola Kostako Hitza\nBi pertsona zauritu dira auto istripu batean Zumaian\nN-634 errepidean izan da ezbeharra, eta oraindik ez dute jakinarazi zaurien larritasuna. Donostiako ospitalera eraman dituzte.\n17:15ean izan da ezbeharra, bi autok elkarren aurka talka eginda. Bi pertsona zaurituta eraman dituzte Donostiako Ospitalera, eta oraingoz, ez dute jakinarazi zein den zaurien larritasuna. N-634 errepideko 27. kilometroan gertatu da istripua, Debarako noranzkoan, Zumaiako sarreran dagoen tunelean.\n18:30ean istripua izan den lekutik kendu dute autoa, eta orain, guztiz irekita dago errepidea.


IV. GetxoExpress urriaren 25etik 27ra - bizkaie.biz\nIV. GetxoExpress urriaren 25etik 27ra\nBizkaie! 2019-10-23 09:30 Zinemea\nAlgortako Muxikebarrin izango da film laburren jaialdia.\nParte-hartzaileentzako plaza guztiak bete izan diran aurreko hiru edizinoetako erantzun bikainaren ostean, GetxoExpress bueltan da, eta inoiz baino egitarau potoloagoa dauka, askotariko jarduera kultural eta artistikoak batzen dituana. Horri esker, parebako jaialdi barritzailea da. Hori guztia aurrera eroan ahal izateko, Getxoexpressek Getxoko Udalaren babesa dauka.\nJaialdia urriaren 25ean, barikuan, hasiko da, 18:00etan, eta orduan jakinarazoko jake gaia parte-hartzaileei. Momentu horretatik aurrera, 25 taldeek 42 ordu izango ditue film labur bat asmau, grabau eta produziduteko. Proiektuak leku berean emon behar dira urriaren 27an, domekan, 11:00ak eta 12:00ak bitartean.\nAurten, barritasuna da GetxoExpressek lujo handiko aurretiazko egitaraua izango dauela: Eguenean, urriaren 24an, GetxoExpress Pro egingo da. Bertaratutakoek onenen eskutik ikasi eta esperientziak konpartiduteko aukerea izango dabe ekitaldi horretan. Jardunaldia 17:00etan hasiko da, Ana Murugarrenek eskainitako dobako berebiziko eskola bategaz eta zinemazale guztiei zuzenduta dago jaialdian parte hartu ala ez.\nOndoren, bertaratutakoek networking jarduera batez gozau ahal izango dabe, kideakaz esperientziak eta dudak konpartidu ahal izango ditue, eta horren ostean film labur batzuk proiektauko dira. Gainera, ikus-entzunezko proiektuetako zenbait kide etorriko dira, eta horreei entzuteko aukerea egongo da. Honako honeek izango dira filmak:\n- Kepa Sojoren Khuruf. Produkzino buru Selene Ibarra etorriko da.\n- Tamara Lucariniren No es coma. Zuzendaria eta Josu Angulo protagonistea izango dira bertan.\n- Khris Cemberen Soy una tumba. Iván Miñambres produktorea etorriko da.\n- Asier Urbietaren False Flag. Zuzendaria bera etorriko da.\n- Aitor Arenasen La Sra. Jesusmari. Iñigo Salinero protagonistea izango da bertan.\nBerebiziko eskolara eta networking jarduerara bertaratu ahal izateko, interesdunek izena emon beharko dabe hemen. Film laburren emonaldietara eta geroko berbaldira joateko ez da izenik emon behar, eta sartzea doban izango da, leku guztiak bete arte.\nAsteburua sariak emoteko ekitaldiagaz amaituko da. Aurten domekan izango da, urriaren 27an, 18:00etan hasita. Lander Otaola aktore bilbotarra arduratuko da ekitaldia aurkeztu eta sariak emoteaz. Kontuak kontu, 1.000 euro emongo jakoz film laburrik onenari, 800 euro bigarrenari eta 300 euro ikusleek hautatutako irabazleari. Sari nagusiez gan, beste sari batzuk be emongo dira, berbarako, getxotar batek zuzendutako lanik onenari.\nEdizino honetan, GetxoExpressek puntako epaimahaia izango du, honako honeek osotua:\nIñigo Portillo (Caostica jaialdiaren antolatzailea).\nAna Murugarren (Zinema zuzendaria).\nLoli Astoreka (Aktorea).\nGorka Aguirre (Efektu berezietako makillatzailea).


Tomatea, piperrak eta bestalakoak… Continue Reading" />\nTomatea, piperrak eta bestalakoak…\nOsteguna, 20 apirila, 2017 Blog-a Etiketarik gabe\tPermalink 0\nBaratzeko lurra prestatzen nenbilen udaberriko haziak landatzeko. Tomateak eta piperrak. Aitzurrarekin jo eta su ari nintzen lurrari buelta ematen halako batean gauza gogor baten kontra jo nuenean. Berriro jo eta berriro gogor. Gogorra zegoen eta metal hotsa egiten zuen. Harrituta nengoen, ez baizen lorategiko lurra lantzen nuen lehen aldia. Lurra kenduz aurkitu nuena nahikoa luze eta zabala zen. Indusketa sakon baten ondoren konturatu nintzen zer zen lorategiko lurraren azpian azaldu zena, ate bat zen. Herdoildutako letoizko ate bat. Handia, zabala, bere helduleku eta guzti. Baina nola zen posible? Lehenago esan dudan bezala ez zen lurra lantzen nuen lehen aldia.\nAte sekretua gordetzen zuen lurra erabat garbitu nuenean, heldulekutik tira eta atea ireki nuen aitzurraren laguntzarekin. Erraz ireki zen, aitortuko dut, zailtasun gehiago espero nuen. Zentimetro gutxi batzuk ireki nuenean eskularru zikin batek aitzurra heldu zuen. Nik tira egiten nuen, ez dakit lagundu nahian edo eskularrua askatu nahian. Beste eskularru batek, guztiok ditugu bi esku, atearen markoari heldu zion. Ni konturatzerako ni kanpora bultzatzeko nahikoa indar egin zuten eskuek ni alde batera erori araziz. Izutu egin nintzen, larritu eta harritu, baina ez nuen ihes egin. Misterioa ezagutu nahi nuen. Hori bai, ezin izan nituen ekidin ezertarako lagungarri izan ez ziren hainbat oihu eta garrasi. Hantxe nengoen, gaur arte inoiz agertu ez zen ate sekretu bati begira, barrutik zer irtengo zain. Nire oihu eta garrasiak barrutik zetozen metal hots eta eskularruen jabeak egiten zituen ahalegin hasperenekin nahasten ziren.\n-Sorry, barkatu! – esan zuen azentu atzerritarrez eta itxura dotoreko emakume batek bere soinekoko hautsa eta lur arrastoak eskuekin astintzen zituen bitartean – Non nago? Zer da hau? AHT-ko Ezkioko estazioa? Donostiako metrokoa? Bilboko enegarren lineako geltokia? Mende osoa daramat hor azpian batetik bestera zuen lurrazpiko zulo artean galduta!


'Ahotsa, hitzak, hizkuntzak', euskal olerki-antologia liburua aurkeztuko dau Euskaltzaindiak - bizkaie.biz\n'Ahotsa, hitzak, hizkuntzak', euskal olerki-antologia liburua aurkeztuko dau Euskaltzaindiak\nBizkaie! 2010-10-05 18:11 Kulturea\nPablo González de Langarica eta Sebastian Gartzia Trujillo dira lan honen paratzaileak eta eurek erabagita, hamar idazleren olerkiak agiri dira liburuan: batetik, euskeraz idazten daben bost egilerenak (Juan Mari Lekuona, Bitoriano Gandiaga, Gabriel Aresti, Xabier Lete eta Bernardo Atxaga), eta bestetik, gaztelaniaz idazten daben beste bost poetenak: Angela Figuera, Blas de Otero, Javier de Bengoechea, Jorge González Aranguren eta Blanca Sarasua.\nLiburua euskal olerki-antologia da eta euskaraz, gaztelaniaz, frantsesez eta ingelesez eginda dago, hau da, olerki guztiak jatorrizko hizkuntzan ez eze, aitatu beste hiru hizkuntzetan be agiri dira eta, horregaitik, liburuaren izenburua potoloa da: Ahotsa, hitzak, hizkuntzak, Voz, palabras, lenguas, Voix, mots, langues, Voice, words, languages, hain zuzen be. Pablo González de Langarica eta Sebastian Gartzia Trujillo dira lan honen paratzaileak eta eurek erabagita, hamar idazleren olerkiak batzen dira liburuan: batetik, euskeraz idazten daben bost egilerenak (Juan Mari Lekuona, Bitoriano Gandiaga, Gabriel Aresti, Xabier Lete eta Bernardo Atxaga), eta bestetik, gaztelaniaz idazten daben beste bost poetenak: Angela Figuera, Blas de Otero, Javier de Bengoechea, Jorge González Aranguren eta Blanca Sarasua.\nOlerkariak aukeratu ondoren, bakotxaren poemak hautatzeko González de Langaricak eta Gartzia Trujillok beste espezialistakana jo dabe: 'Espezialista horreei egokitu jake olerkiak hautatzea ez eze, hautu horren arrazoiak be azaltzea sarreratxu labur banatan'. Aditu horreek honako honeek dira: Jon Kortazar, Pello Zabala, Kirmen Uribe, Amaia Iturbide eta Iñaki Aldekoa, batetik, eta Jose Ramón Zabala, Juan José Lanz, José Fernández de la Sota, Felipe Juaristi eta Seve Calleja, bestetik.\nItzulpen-lanetan ibili diranak, barriz, ondokoak dira: Luigi Anselmi, Felipe Juaristi, Jose Ramon Zabala eta Amaia Iturbide, euskal izulpenetarako. Euskeratik frantsesera Hélène Laurent eta Itxaro Borda arduratu dira. Eta ingeleserako itzulpenak Eli Tolaretxipik eta Amaia Garbantxok egin ditue.\nDatorren barikuan, urriak 8, Bilbon, Euskaltzaindiaren egoitzan egingo dan aurkezpenean, Bernardo Atxagak eta Blanca Sarasuak poema batzuk irakurriko ditue.\nLiburuaren aurkezpenaren ostean, Euskaltzaindiak Gabriel Aresti zana (Bilbo, 1933-1975) omenduko dau. Aresti poeta handia euskaltzain urgazle be izan zan, eta -ezaguna da- euskara batuaren bultzatzaile handienetarikoa izan zala.


El Salvadorreko demokrazioaren defentsan – Alternatiba\nEl Salvadorreko demokrazioaren defentsan\nEuskal Herriko hainbat erakunde politiko, sindikal eta sozialok adierazpen bateratua egin dugu El Salvadorko presidenteak egindako estatu autogolpe saiakera gogor arbuiatzen dugulako.\nNayib Bukelek Asanblea militarizatu, eta zuzenbide estatu konstituzionala urratu zuen, organo legegile hori bere borondatearen arabera jardutera eta erabakitzera behartzeko.\nJoan den otsailaren 9an, El Salvadorren Nayib Bukele presidenteak arbitrarioki eta bere kabuz Asanblea Legegilea deitu zuen 109 milioi dolarreko mailegu bat onartzera behartzeko, delinkuentziaren aurkako Lurralde Kontrolerako Planaren 3. fasea gauzatzeko hain zuzen ere. Beharrezko quoruma ez zeukala ikusita, Nayib Bukele indar militar eta polizialarekin Asanblea Legegilean aurkeztu zen, Estatuaren botere horrekiko beldurrarazte eta presio ahalegin ukaezin batean.\nNayib Bukele Errepublikako presidenteak segurtasun eta legezkotasun juridikoaren bidez eratutakoibilbideak errespetatzea, eta bakea eta elkarrizketa politikoari eutsiz, botereen independentzia etaherrialdearen instituzionaltasun demokratikoa bermatzea\nEl Salvadorreko Konstituzioa arautzen duten printzipioak errespetatuz, bere eginkizunetan,legebiltzarrarekin harmonia soziala eta koordinazio-bideak izatea.\nMario Ponce Biltzar Legegileko lehendakariari, Salvadorko herriari une oro segurtasun juridikoa etabakea lehenestea exijitzen diogu.\nOrgano legegilearen egoera, erabilera eta abusua autokudeatzeko ahalegin horren aurrean, JustiziaAuzitegi Goreneko Konstituzio Arloko Aretoari, kasu horietan dagokion konstituzio-kontrola egitea etaherrialdeko presidenteari erantzukizunak eska diezazkion exijitzen diogu.Nazioarteko elkartasunetik dei bat egiten dugu El Salvadorren ordena konstituzionala errespeta dadin,militarizazio gero eta handiagoari aurre egin dakion eta El Salvadorrreko herriarentzat bake sozial eta justuaberma dadin.\nEuskal Herria 2020-ko Otsailak 12. ALTERNATIBA, AMERIKA LATINA PARTE HARTUZ, ANTIKAPITALISTAK, CCOO, COORDINADORA DE ONGDs DEEUSKADI/EUSKADIKO GGKEn KOORDINAKUNDEA, ELA, ELKARCREDIT, ESK, ETXALDE, EUSKADI-CUBA, EZKERANITZA IU, GILTZA, HIRU, IPES, JORGE ADOLFO FREYTTER ROMERO ELKARTEA, LAB, LATINOAMERICANO DEREFUGIAD@S-BACHUE, LUMALTIK, MGI/ISF, MUGARIk GABE, MUNDUBAT, ORAIN NAFARROA, PAZ CONDIGNIDAD, PAZ Y SOLIDARIDAD EUSKADI , PODEMOS, SANDINISTAK, SIRIAREN ALDE, SORTU, STEILAS.\nAzala El Salvador Internazionalismoa\nGorrotoa (Maria de Rio)\nAlternatibak ekonomiaren uberizazioa eta honek dakarren prekarietatea aztertuko ditu Gasteizen


Xiberoko Botza | elinberri | Page 20\n2016. irailak 29\nEspeize eüskaldüntzen ari\nIragan urtean Sarrikotape, Espeize eta Lixozeko eskolak klase elebidün bat zabaltü züan 20 haurrekin. Aurten 22 dira, eskolan 65 ikasle badüelarik. Urtez urte eta herriz herri eginik diren pastoralek ez badüe denetan ondoriorik, Ezpeizeko kasüan erraiten ahal da düala 7…\n2016. irailak 28\nOssau Iratin egoiteko, enzilajeari adio!\nOssau Irati sor markak egonaldi bat antolatu dü setemearen 15an enzilajea baztertzeko ardien janariatik jeiste denboran. 2018 urtarrila ondarretik goiti debekatürik date enzilajearen emaitea sor markan egoiteko. Horrentako enzilajea ützi düen etxalteen bisita zonbait antolatzen…\n2016. irailak 27\nHerri elkargoa ospatzen beita!\nBaiona, Donibane Garazi eta Sarratik landa, Batera plataformak Maulen ospatüko dü dagün urte hatsarrean sortüko den Euskalerriko Herri alkargoa bakarra. Orit herrien % 70a egitüra berriaren alde agertü dela, eta herritarren % 66a. Baterak historikotzat…\n2016. irailak 17\nSeaska herri ttipietan ere bai\nAlozeko ikastolan egin dü bere sartzea Seaskak, eta aurten bi helbürü nausi dütü: Bokale-n ikastola baten zabaltzea eta Etxepare lizeo berriaren estrenatzea 2017ko sartzean. Urte oroz ikasle haboro sartzean dira seaskan, aurten 3492 ikasle dira…\nEspartina ekoizleak eta Mauleko kontseilüa\nMauleko kontseilua iragan da astelehen gaüan. Aipagei bakotx bat baizik ez da izan: Mauleko 4 espartin egile nausiek osatzen düen «soule espadrille» elkarteak IG edo indication geographique izeneko sormarka galdegin due; Mauleko kontseilüak bere abisa…\n2016. irailak 15\nÑeñeak ere bai eüskaraz bizi!\nMauleko xübükota haur lagüntzaileen etxea estrenatürik izan da igaran neskenegünean. 2016 urte hatsarretik zabalik baldin bada ere, estrenaldi hau antolatü nahi izan düe lagüntzaileak oro eskertzeko. Xübükotara sartzeko parada eskeini düe hola. Bilan izigarri baikorra…\n2016. ekainak 5\nXiberoak iragan üdan bijitazale hanitx üken dütü\nXiberoan, 2015 eko üdako sasuak marka güziak hautse dütü.Hala zer erranik izan den turisma bulegoaren biltzar nausian. Arrazu nausia , denbora hona ; arramaitzetik seteme ondarra arte ebi güti egin dü eta denbora ekitsüa izan…\n2016. ekainak 4\nMauleko Gaztelüko Lagünak alkarteak bere 10. urte bürüa ospatü dü igante hontan. Karia hortara bere kideak, eta ondarreari interesatzen diren Xiberotar güziak, kümitatü dütü gaztelüan, igante goizan 11etarik harat. Arrestiriko 19ak artino gaztelüa bijitatü ahal…\n2016. ekainak 3\nWater polo sasoa arrabiatzen da Mauleko igereskagian\nMauleko igereskagiak bere bortak arrazabaltü dütü iragan hilabetez geroztik eta bere aktibitateak honekin. Horien artean, düala bi urte sortü den “water-polo” edo hur-polo aktibitatea. Kirol mixtoa, non ere korpitza oro lantzen den. 25metrako lüzegoan jokatzen…\n2016. ekainak 2\nEüskararen aldeko kampana bat abiatzen dü Xiberoko herri alkargoak\nXiberoko herri alkargoak eüskararen aldeko kanpaina bat abiatü dü atzo. Aldi huntan mintzamena düe bereziki builatarazi nahi. Hortako “Euskara txesta, goza eta mintza” erranaldiaren entzüteko edo ikusteko parade dükezüe. Herri elkargoak zieta pekoak banatüko dütü,…


Hiria GuztiakALBAIDA DEL ALJARAFEALCALA DE GUADAIRABOLLULLOS DE LA MITACIONBORMUJOSCAMASCASTILLEJA DE GUZMANCASTILLEJA DE LA CUESTAESPARTINASGELVESGINESMAIRENA DEL ALJARAFEPILASSALTERASSEVILLATOMARESVALENCINA DE LA CONCEPCION\nGuztiakALBAIDA DEL ALJARAFEALCALA DE GUADAIRABOLLULLOS DE LA MITACIONBORMUJOSCAMASCASTILLEJA DE GUZMANCASTILLEJA DE LA CUESTAESPARTINASGELVESGINESMAIRENA DEL ALJARAFEPILASSALTERASSEVILLATOMARESVALENCINA DE LA CONCEPCION\nErakutsiz 12 nongo 62 Jabetzak - PAG 1/6\netxea - Camas (Centro - Camas) , Eraikitako azalera 63m2, 2 Gelak, 1 bainugelak.\nitsatsita - Bormujos (Centro) , Eraikitako azalera 73m2, 2 Gelak, 1 bainugelak.\npisu - Alcala de Guadaira (Alcalá de Guadaira) , Eraikitako azalera 100m2, 3 Gelak, 1 bainugelak, igerilekua.\nSalmenta 98.470 €\nitsatsita - Castilleja de la Cuesta , Eraikitako azalera 131m2, 2 Gelak, 1 bainugelak.\nDuplexa - Albaida del Aljarafe , Eraikitako azalera 108m2, 3 Gelak, 1 bainugelak.\npisu - Bormujos (CIUDAD UNIVERSITARIA) , Eraikitako azalera 116m2, 3 Gelak, 2 bainugelak, igerilekua, Urbanizazioa.\nBiko errimaduna - Gines (Centro) , Eraikitako azalera 141m2, 4 Gelak, 2 bainugelak.\nSalmenta 163.470 €\nitsatsita - Gines (OTRAS) , Eraikitako azalera 144m2, 4 Gelak, 2 bainugelak, Urbanizazioa.


Andreas eta Gudrunen martitzen pamphletarioak: Roque Daltonen bilduma bat 1/3 [poetische samizdat] | g.ensslin&a.baader\nandreas eta gudrun, angiolillo pamphletistinen, roque dalton, umps, zuzeu.com\nAndreas eta Gudrunen martitzen pamphletarioak: Roque Daltonen bilduma bat 1/3 [poetische samizdat]\nIn irudidun poemak · poetische Samizdaten,kolaborazioak · Zusammenarbeiten on 2012/02/28 at 08:28\nEz gara lotan izan. Beste leku batean ari ginen zarata ateratzen. Badakizu burkide olerkitik pamphletora joan ginela. Hurrengo aurrerako jauzi txikia hauxe: faszikulukako pamphletoa. Faszikulukako pamphletoa astearteetan izango duzu ikusgai. Hortik izena. Petrolioa bezain gardena. Pamphletoa eskuratzeko ez kioskora gerturatu. Hassanen lokutoriora joan edo Piliren tabernara. Webgune honetan izango gaituzu. 600 txanpon irabazten badituzu ZERO txanponen truke. 1.200 bada zure soldata ba bikoitza.\nLehenengo hiru martitzenotan Roque Daltonen hamalau olerki aurkeztuko dizkizugu irudi bat lagun. Jakizu -guk dakigula- aurretik Dalton burkidearen zortzi olerki euskaratu direla. Gorka Arrese, Vladimir aldizkaria, Luigi Anselmi eta Jon Benito izan ziren horren arduradun eta betiko legez EKARRIAKen webgunean dituzu datuok kontsultagarri: http://ekarriak.armiarma.com/?i=410\nHemen duzu muntaia DALTONEN LEHENA PEDEEFEAN-an\nITZULPENA ERE MAILUMA DA!\nZure bizarren atzealdean distiratsu dituzun lehoi begi prestuetatik\ngaizki argiztatutako liburutegietako hezetasun haustsutik\nWesfaliako Jennyren esne-itxurako besoetatik\nerbeste motel eta hotzetako miseriaren kiribiletatik\nkez betetako Renaniako erredakzio haietako haserrealdietatik\namaierarik gabeko gauetako argi mundu txikietako sukarretik bezala\nzuzendu zenuen Jainkoaren lan herrena\nzu o esperantzaren errudun handia\no oinez jarraitzen duen zoriontasunaren\narduradunen artean arduraduna\nNITAZ ARI DIRA RAYMOND CHANDLEREN ELEBERRI BATEAN\n«–Zer moduzko pertsona da mozkor ez dagoenean?\nIrribarre egin dut.\n–Tira, nahiko partziala naiz. Uste du oso pertsona ona dela.\n–Eta nolakoa da mozkor?\n–Nazkagarria. Distiratsua, gogorra, krudela. Uste du barregarria dela berez gorrotagarria denean».\nBi aberri ditut nik:\nIRAULTZAILE BATEK J. L. BORGESI\nGeure Ohore Kodearentzat,\nberorri ere, jauna,\ndoilortasuna akitu zuten buru argietarik bat gehiago izan da.\nEta gure Ohore Kodean\n«a ze idazlea!» esatea\naringarri eskasa da;\ndoilortasun bat ere izan daiteke…\nFILOSOFIA ESKERGABEKERIA GISA\nJulio Fausto Fernandez doktorea\nIdazkari Nagusia izan zen.\nGero traizio egin\neta diktadore baten\njustizia ministro izan zen\neta diplomatikoa izan zen\neta unibertsitateko irakasle\neta oso idazle ezaguna.\nBere aldaketa azaltzeko\nizeneko liburua idatzi zuen.\nZer egingo du orain\nJulio Fausto Fernandez doktore gaixoak\nerrealismo kristaua egunetik egunera\ngero eta gehiago konbertitzen\nari denean materialismo marxistara?\nyankeeak ere bai.\n« Before AZAROAREN 20AN BOZKA WOTAN! [Wagner] [poetische samizdat] 2011/11/28\nAfter«Giharren ikuspegitik bi zakurrek baino gutxiago egin dugu» Roque Dalton 2/3 [poetische samizdat] 2012/03/06 »\nAskatasuna da txortan egitea parkeetan (2013) [Margarit | Tucholsky] [poetische samizdat] #VagaGeneral18O… twitter.com/i/web/status/1… · · ·\t5 months ago\n«Askatasuna da egunsentia hasten denean greba orokorreko egun batean» Joan Margarit #VagaGeneral… twitter.com/i/web/status/9… · · ·\t2 years ago\nRT @hedoi_etxarte: Fet per @ALAINURRUTIA1 per andreasetagudrun.wordpress.com @andreas_gudrun Ideia zabaldu cc (cp)! Abraçada @paullonch @ivan_gord… · · ·\t4 years ago


Bypass batek behin-behineko trafikoa ahalbidetuko du Trabakuatik denboraleak eragindako kalteak konpontzen diren bitartean - Komunikazioa - Bizkaia.eus\nBypass batek behin-behineko trafikoa ahalbidetuko du Trabakuatik denboraleak eragindako kalteak konpontzen diren bitartean\n2021(e)ko abenduaren 20(a) 16:26\nZirkulazioa semaforoek araututako errei bakar batetik irekiko da behin-behinean, 12:00etatik aurrera. Errepidea lehengoratzeko lanak martxoaren amaierara arte luzatuko dira.\nBizkaiko Foru Aldundiko Azpiegituretarako eta Lurralde Garapenerako Sailak larrialdi obra bat egin du Trabakuako BI 633 errepidea behin-behinean eta erregulatuta irekitzeko, abenduaren 21eko 12:00etatik aurrera. Jarduketari esker, bypass bat ezarri ahal izan da trafikoa ahalbidetzeko, zehazki abenduaren 10ean euriteen ondoriozko egon zen lur jausiaz geroztik itxita dagoen bideko trafikoa.\nBehin-behineko neurria da, semaforoek erregulatutako errei bakar batetik zirkulazioa modu seguruan bermatzeko. Bypassa 115 metro luze da eta galtzada zaharretik gertu egin da, zirkulazioa desbideratze handirik gabe bideratzeko, baina mendi hegalaren lerradurak ez eragiteko bezain urrun, egonkor egon ahal izateko.\nLarrialdiko irtenbide hori abian jarri ahal izateko, etenik gabe lan egin zen abenduaren 10ean, ostiralean, gertatu zenetik hura amaitu arte. Denbora tarte horretan zehar, guztiz kendu behar izan da galtzadara jausi zen 2000 m3 inguruko lohia, eta sasiak kendu, lurra zulatu eta sendotu, drainatu, biuhinak instalatu, zorua pintatu eta prestatu behar izan dira, baita zirkulazioa arautuko duten argiztapena eta bi semaforoak instalatzea ere.\nBehin bypassa abian jarrita, irristatutako galtzada birjartzeko obrak egin ahal izango dira. Jarduketa horrek pilote bidezko eustormak jartzean datza, mendi hegalaren goiko aldearen egonkortasuna bermatzen denean, errepidea birjartzeko. Lanak martxoaren amaieran amaitzea aurreikusten da.


Aurtengo udan Gipuzkoan turismo orekatuagoa eraikitzeko oinarriak ipini dira - Artikulua - Gipuzkoa ETORKIZUNA ORAIN\nAurtengo udan Gipuzkoan turismo orekatuagoa eraikitzeko oinarriak ipini dira\nEskualde guztietan bisitarien kopurua hazi egin da.\nAldundiak balantzea egin du eta arrakasta hiriburutik eskualdeetara zabaldu dela ziurtatu du.\nEskualde guztietan bisitarien kopurua hazi egin da, % 6 eta % 23 bitarteko igoerekin.\nEkaineko eta uztaileko datuek frogatzen dute Donostia Eskualdea Euskadiren helmuga internazionalena bezala indartzen ari dela\nTurismoa urte-sasoi guztietara zabaltzen ari da lurralde osoan\nBatez besteko egonaldiak, lehen aldiz, bi eguneko kopurua gainditu du, 2,2an kokatuz\nDenis Itxaso Kultura eta Turismo diputatuak aurtengo udan lurralde osoan bikainak izan diren datu turistikoen balantzea egin du. Maite Cruzado turismoko zuzendariak eta Cristina Iturriagagoitia Explore San Sebastian Region bulegoko zuzendariak ere hartu dute parte prentsaurrekoan.\nItxasok datuak aurkeztu ditu eta honakoa adierazi du: “Eskualde guztietan, turismoa hazi egin da eta urte osoan, gainera. Hortaz, Gipuzkoa helmuga gisa funtzionatzen ari da, eta turismoa urte-sasoi guztietara zabaltzeko eta lurraldean oreka lortzeko Departamentu honek jarritako helburuan urrats garrantzitsua eman da, zeregin honek gauzatzeko urte batzuk gehiago beharko dituen arren".\nEskualdeetako bulegoen datuen arabera, eskualde guztietan, neurri handiagoan edo txikiagoan, bisitarien kopurua hazi egin da eta, horregatik, gustura daude. Gehikuntza % 6ren eta Goierriko % 23ren artean dago. Hala ere, kasu guztietan azpimarratzekoa da bisitari atzerritarren gorakada. Horrek erakusten du Gipuzkoa, oro har, Euskadiren helmuga internazionalena bezala sendotzen ari dela eta Donostiaren arrakasta lurraldeko beste lekuetara zabaldu dela eta, beraz, lurralde-oreka gero eta handiagoa ematen ari dela.\nAzken hamar urteetan, lurraldeko eskualdeek eta udalerriek ahalegin berezia egin dute. Ondorioz, 31 turismo-bulego zabaldu dira, 60 Museo eta Interpretazio Zentro, Turismo Aktiboko 50 enpresa, 110 hotel+ostatu, nekazaritza-turismoko 165 ostatu; halaber, balio handiagoa eman zaien interes naturalistikoko gune ugari eta garrantzitsu ireki dira, eta eskaintza gastronomiko zabala eta askotarikoa egin da: merkatuak, jatetxeak, gastronomiako jardunaldiak eta abar.\nSan Sebastian Region bulegoa\nUztailaren 1etik irailaren 7ra Bulegoa 30.260 lagunek bisitatu dute; horietatik % 6 donostiarrak ziren. Bisitarien % 34 estatutik etorritakoak eta % 66 atzerritarrak ziren. % 53 Gipuzkoari buruz informazioa eskatzera hurbildu da, eta % 47k hiriburuari edo hiriburuan egingo ziren ekitaldiei buruz galdetzen zuen arren, Donostia Eskualdea, osotasunean, helmuga gisa eskainitako informazioa atseginez jasotzen zuten.\nLurraldeari buruzko informazioa eskatzen duten pertsonetatik % 44,7k lurralde osoari buruz eskatzen du, % 45,4k zona edo herri jakin bati buruz eta, gainerakoek, egin daitezkeen jarduerei buruz.\nZona jakin bati buruzko informazioa eskatzen dutenen artean, % 67k kostako zonei buruz eskatzen du; kontsulten % 33, berriz, barrualdeko zonen ingurukoak dira. Kostaldean Zarautz, Hondarribia, Getaria, Zumaia, Pasaia, Deba, Mutriku eta Orio bezalako herriei buruzko informazioa bilatzen duten bitartean, barrualdeko herri eta hiri asko ere ezagutzen dituzte: Tolosa, Ordizia, Azpeitia, Oñati, Zumarraga, edo batez ere sagardoarengatik ezaguna den Hernaniko eta Astigarragako zona.\nGehien eskatutako produktuen eta jardueren artean daude Geoparkea, Donejakue Bidea eta Hiru Tenpluen Ibilbidea; azken hau, ez beti ibilbide bezala, baina bai ibilbidea osatzen duten tenpluen eta bertan burutu daitezkeen jardueren inguruan, hala nola, xendazaletasuna, bizikletaz egiteko ibilbideak, haurrentzako jarduerak eskaintzen dituzten zonak, gai gastronomikoei buruzko informazioa, etab... Batzuetan informazio zehatza eta edozein motatakoa eskatzen da: monumentu megalitikoak, parke naturalak, hondartza lasaiak, gastronomiako museoak eta merkatuak, haitzuloak, etab.\nBisitarien gorakada eskualde guztietan eta turismo-baliabide guztietan eman da, besteak beste, Balenciaga Museoan –udako denboralditik kanpo bisitarien kopurua igo egin da–, Topic-en –% 20ko igoera–, Delikatuz zentroan, Gaztaren Interpretazio Zentroan, Geoparkean, etab. Kostaldeko Geoparkean, adibidez, bisita gidatuen kupoak oso ondo funtzionatu du eta ontziak ehuneko ehunean okupatu dira. Abuztuaren 31ko datara arte, 10.768 bisitekin 2015. urte osoko bisiten kopurua –9.756– gainditu da. Kopuru horiei taldeka egindako bisitak gehitu behar zaizkie, 4.956 baino gehiago jada.\nPasaiako Albaola da ondoen funtzionatzen ari den turismo-baliabideetako bat. Maiatzaz geroztik hilean, gutxienez, 5.000 bisitari jaso ditu. 2015. urtea 38.000 bisitarirekin itxi zuten, eta 2016ko abuztuaren amaierara arte jada 35.000 bisitari igaro dira bertatik.\n“Udaz kanpoko bisitarien kopuruak, oro har, gora egin du lurralde osoan. Horrek adierazten du bide onetik goazela, eta turismoa urte osora zabaltzeko eta lurraldean oreka handiagoa egoteko egiten ari garen lanaren lehen emaitzak jasotzen ari garela. Turismo-sektoreak gero eta pisu handiagoa dauka barne produktu gordinean, eta horrek eragindako hazkuntza ekonomikoa eta enpleguaren sorrera, neurri handi batean ere, lurralde osora zabaltzen ari da”, adierazi du Itxasok.\nUztailera arteko Eustaten datuek erakusten duten bezala, okupazio-datuei dagokienean, urtaroaren araberako turismoa Gipuzkoan Euskadiko beste lurraldeetan baino gehiago atzematen da. Horrela, uztailean –batez ere turista atzerritarrak– eta abuztuan –batez ere estatuko turistak– Donostian eta kostaldean ia plaza guztiak bete dira, eta barrualdeko zonetan okupazio-mailak gora egin du. Hortaz, herri turistiko batzuk bisitariak beste herri batzuetara desbideratu behar izan dituzte.\nAipatu beharreko beste datu bat da lurralde osoan nekazaritza-turismoko okupazioa % 50etik –ekaineko, uztaileko eta abuztuko batez bestekoa– % 66,36ra hazi dela, abuztuan okupazioaren % 91ra helduz. Gehikuntza hori, batez ere, ekainean eta uztailean gertatu da. Donostialdea eta kostaldea dira, oro har, okupazio-maila handiena duten eskualdeak. Uztailean eta abuztuan okupazio altuena duen lurraldea da Gipuzkoa, baina, aurten, uztaileko datuei dagokienean, diferentzia handia egon da.\nPasaiako aterpetxea bisitatu duten erromesen kopurua % 25 hazi da. Horrek, Donejakue Bidearen indarra erakusten du. Inaziotar Bide hasiberria ere gero eta bisitari gehiago jasotzen ari da; hala ere, bi bide horietan eskaerari erantzuteko plaza gutxi daude.\nHotelak ekainean eta uztailean\nUdan bidaiarien sarrera beste euskal lurralde historikoetan baino % 4,7 gutxiago hazi da, zenbaketaren abiapuntua oso goian dagoelako. Hala ere, urte osoko datuak hartuta, besteen gainetik hazi da, 11,5ekin, eta atzerritarren etengabeko gorakada aipatu behar da. Horrek erakusten du, udatik kanpo, hazteko tartea dagoenean, hona datorren turismoa asko hazten dela. Donostia Eskualdea Euskadiko helmuga internazionalena bezala finkatzen da; bertan gaua ematen duten atzerritarrak % 54ra heltzen diren bitartean, Bizkaian % 43ra heltzen dira eta Araban % 36ra.\nBisitarien jatorriari dagokionean, buruan Madril agertzen da, eta bigarren eta hirugarren postuetan –ia parean– Katalunia eta Euskadi. Atzerritarren artean gehienak EEBBetatik, Erresuma Batutik eta Frantziatik datoz.\nBertan gaua eman dutenen kopurua % 6,40 hazi da, baina gehikuntza handiena urteko lehen hilabetetan gertatu da. Horrek turismoa urte-sasoi guztietara zabaltzeko helburuan aurrera egiten ari garela adierazten du. Uztailean barrualdeak izan du gehikuntza handiena, 2015ean baino % 17 bisitari gehiagorekin, eta bidaiarien kopurua % 27,2 hazi da.\nLegezkoak diren Donostiako etxebizitza turistikoen okupazioa %80,87-ko izan da uztailean eta abuztuan.\nEgonaldiaren iraupenari dagokionean, lurraldearen batez besteko egonaldiak, lehen aldiz, bi eguneko kopurua gainditu du, 2,2an kokatuz. Beste bi lurraldeetan ez da bi gaueko hesia gainditu. Tolosaldean, adibidez, batez besteko egonaldia 4 egunekoa izan da.


«Radio Kerry»: berrikuspenen arteko aldeak - Wikipedia, entziklopedia askea.\n«Radio Kerry»: berrikuspenen arteko aldeak\nRadio Kerry (aldatu)\n22:48, 15 apirila 2015ko berrikusketa\n37 bytes added , Duela 5 urte\n04:05, 19 martxoa 2013ko berrikusketa (aldatu)\nt (Bot: hizkuntza arteko 2 lotura lekualdatzen; aurrerantzean Wikidata webgunean izango dira, d:Q3756376 orrian)\n22:48, 15 apirila 2015ko berrikusketa (aldatu) (desegin)\n'''Radio Kerry''' ([[euskara]]z ''Kerry Irratia'') [[Irlanda]]ko hego-mendebaldeko [[Kerryko konderria|Kerry konderriko]] [[irrati (hedabidea)|irrati]] kate bat da. Orokorrean konderri honetako albisteak, kirolak (bates ere [[futbol gaeliko]] eta [[hurling]] partiduak) eta tokian-tokiko gertakariei buruz berri ematen du, irlandar musika herrikoiari buruzko irratsaioak ere eskeintzen dituelarik. []an sortu eta []ean emititzen hasi zen. Bere egoitza nagusia [[Tralee]] hirian du, halere [[Killarney]] eta [[Cahersiveen]] udalerrietan ere banatutako estudioak baditu.\nNagusiki eta orokorrean [[ingeles]]ez hutsean aireratu ohi da, halere [[irlanderairlandako gaelera|irlanderaz]]z aireratzen diren irratsaio bat edo beste ere badu (''Caint Chiarraí'' irratsaioa kasu).\nIrrati honen iragarkietako lelo nagusia ''Kerry, The Kingdom'' ("Kerry, Erresuma") izan ohi da, antzinako Kerry Erresuma gaeldarra oroituaraziz, bertakoek konderri honi maiz ingelesez ''The Kingdom'' ezizenaz ere deitu ohi diotelarik.


RCD Espanyol VS Athletic Club 11/11/2007 | Athletic Clubeko Webgune Ofiziala\nHasieraTaldeakAthletic ClubRCD Espanyol VS Athletic Club\n11/11/2007 - 17:00\nEspanyolek 2-Athletic Clubek 1: Errepikatu da historia\nAthletic Clubek 2-1 galdu du Espanyolen aurka. Tamudok eta Aitor Ociok gure atean eta Gabilondok…\n11 de nov. de 2007\nAthletic Clubek 2-1 galdu du Espanyolen aurka. Tamudok eta Aitor Ociok gure atean eta Gabilondok egin dituzte golak. Gure taldearen gola bigarren minutuan heldu da Adurizek buruz baloia area ertzean utzi duenean, Etxeberriak ezin izan du errematatu baina bai Gabilondok, honek lasaitasunez bidali du goitik baloia sareetara. Atsedenaldia baino lehenago Rierak erdiraketa egin du eta Tamudok bere trebezia erakutsi du berdinketa ezartzeko. Azkenik, partida berdinketarantz abiatzen zela, Aitor Ociok nahi gabe desbideratu du baloia bi eta batekoa ezartzeko. Gauzak horrela, puntua galtzeak baino gehiago, min handiago sentitu du taldeak lanari etekina ez ateratzeagatik. Eta astearteari begira indarrak pilatzeaz gainera, horixe izango da lanik garrantzitsuena, morala altxatzea, alegia.\nHasieran aldaketa bakarra egin du Athletic Clubek azken partidarekin alderatuz, izenen aldetik, baina bi kokapenaren aldetik. Amorebieta sartu da Susaetaren ordez, baina Ustaritz ipini da atzeko eskuin hegalean eta Iraola zelai erdiko eskuin hegalean. Eta norgehiagokari ekin eta berehala Gabilondok egin du zero eta batekoa. Goizegi? Horren inguruko teoria bi aipa daiteke. Lehendabizikoa ezezkoarena, futbolean inoiz ez dela goizegi gola egiteko, berez esplikatzen dana. Bigarrena, baiezkoarena, Athletic atzean sartuta geratu dela ikusita Espanyol hazteko aukera izan duela dio.\nAitzakia bazegoen arren, egia da Espanyolek baloiaren jabetza eskuratu duela nabarmenki eta horrek min egin dio Athletic Cluberi, batez ere baloiaren atzetik ibili delako ia lehen zati osoan. Aukerak ez dira gehiegi izan, baina Valverderen mutilek bazekiten hogeita hamar segundukoa zela, gehienez, zurigorrien jabetza eta horrek lasaitasun bat ematen zien sortzeko orduan, are gehiago Espanyol bezalako jokalari trebeak tartean baldin badaude.\nEspanyolek, hala ere, zailtasunak zituen aukera garbiak sortzeko, batez ere Athleticek ondo ixten zituelako hegalak. Bederatzigarren minutuan Valdo saiatu da boleaz, 17. minutuan Tamudok ezkerrez behartuta jaurti du Iraizozen eskuetara eta bazirudien dena kontrolpean zegoela, irudia bestelakoa bazen ere, Athleticek ezin izan zuelako inolako minik egin. Horregatik desoreka txiki bat aprobetxatu du Espanyolek eta 39. minutuan Riera, sasoian dago bai jauna, sartu da ezker aldetik eta Tamudok ederto sartu du hanka berdinketa egiteko. Kolpe latzak min egin dio gure taldeari eta atsedenaldira arte abagunerik argienak ikusi dira: Tamudok buruz Iraizozen eskularruetara eta De la Peñaren izugarrziko bolea, atzelari batek urrundu duena.\nBigarren zatiari begira bazirudien gauzak horrela segituko zutela, baina Athleticek pauso bat eman du aurrera, aurrerapausoa azken finean. Era berean, David Lopez sartu da Orbaizen ordez eta gauzak orekatu dira, jabetzan eta aukeretan ere. Adurizek baloiaz bete da 50. minutuan eta baloia ondo lapurtu ostean gora jaurti du Rierak erantzun du boleaz gora 57. minutuan, baina Athleticek hobetu egiten zuen presioa alde batetik eta askozaz gehiago aprobetxatzen zituen bigarren baloiak jabetza berreskuratzeko Kameniren areatik gertuago.\nAukeren ezaren erdian Valverdek egin du lehen mugimendua: Jonatas Valdoren ordez, Luis Garcia eskuinaldean kokatuz eta sartu berria punta erdian. Une berean Llorente sartu da Adurizen ordez eta sartu eta berehala baloia laga dio buruz Etxeberriari, baina horrek ezin behar bezala errematatu.\nEtxekoek azken erasoaldiari ekin diote, beti Rieraren bitartez: 73. minutuan baloia gurutzatu du arrasean eta hurrengo minutuan Luis Garciak izan du abagunea, baina xuabe xuabe jaurti du Iraizozen eskuetara. Lasai asko eraman du ekimena hortik aurrera Athleticek, baina sakontasunik gabe, Rierak soberan zeukana, horregatik norbanako beste jokaldi bat egin du 85. minutuan eta Iraizozek bere antzinako etxean erakutsi ditu bere dohaiak. Hortik gutxira Prietok ordezkatu du Etxeberria eta erlojua pasatuko zelakoan heldu da zorigaiztoko jokaldia: erdiraketa bat eskuinaldetik eta Ociok gure atean sartu du baloia.\nGola sartzeko inoiz ez dela berandu pentsatu dute ziurrenik espanyolekoek. Tamalez, Valverderen lorearekin batera, ohituratzat hartzen ari gara azken unean Lluis Companysen puntuak galtzea eta hori ez da bat ere ona horren estuturik dagoen Ligan. Kopan ahaztu beharko halabeharrez eta hemendik bi astetara Deporren aurka bide ona berreskuratu, gola goizegi ala beranduegi sartuta ere.


Basatiak, hurbil (2) (2020-02-09) (20'00'') - - Tolosaldeko ataria\nBasatiak, hurbil (2) (2020-02-09) (20'00'')\nAnbune 2020-02-26 17:05\nBeste 22 animali ikusgai dauzkazu bigarren bideo honetan. Txonta arrunta edo pinpiña asko hurbiltzen zaigu janaria jarriz gero. Harrapari gautarra: mozoloa. Eskulapioren sugeak berotu egin nahi du eguzkiak berotutako harrien gainean. Sai arre bikoteak janaria dakarkiote euren kumeari. Saguzar txikia atseden hartzen. Hau ez da jolasa, hau joko hilgarria da… lepahoriak kattagorria harrapatu nahi du, eta lortuko du!\nHarri iraulariek harriak eta algak iraultzen dituzte janaria topatu ahal izateko. Pinu beldarrak lurperatu egingo dira eta hor doaz bata bestearen atzetik zintzo demonio! Buztanikara horiak ibaietako uren gainaldean dabiltzan intsektuak nahi ditu bere burua elikatzeko. Erleak lorez lore. Eta abar.\nKevin MacLeod artistaren Deliberate thought abestia Creative Commons Attribution lizentziaren menpekoa da (https://creativecommons.org/licenses/by/4.0/)\nBasatiak, hurbil (1) (2020-02-09) (20'00'')\nAnbune ots 09 Altzo\nUdaberria laster helduko da baina otsailaren amaiera aldetik aurrera-edo, txori arrak kantuan entzun daitezke. Ar bakoitzak bere eremua markatu nah...